Kralj soula: Barry White - WANNABE MAGAZINE\nKralj soula: Barry White\n“You’re the First, the Last, My Everythin”, “Can’t Get Enough of Your Love, Babe”, “Let The Music Play” i mnoge druge pesme dela su američkog kompozitora, tekstopisca i izvođača soul i R&B muzike, Berija Vajta (Barry White). Svojim talentom, duboki, bašunasti, bas-bariton, otisnuo se u svet muzike napuštajući losanđeleski geto iz kojeg je potekao. Svojom fizičkom konstitucijom Beri Vajt je dokazivao da izgled nije toliko bitan u odnosu na muziku koju je stvarao. Šarmantnim glasom, opijao je mnoga ženska srca, a romantičnim melodijama ukrašavao mnoge sentimentalne večeri i besane noći zaljubljenih parova.\nLegendarni muzičar soul i R&B muzike – Beri Vajt\nBeri Vajt je predstavljao ikonu američkog soula XX veka. Kako je inspiraciju dobijao slušajući Elvisa Prislija (Elvis Presley), Vajt je kao klinac odlučio da napusti školu i prepusti se čarima soul muzike. Pisao je pesme i radio na prezentaciji istih. Već 1972. svojim prvim hitom “Walkin’ in the Rain with the One You Love” grupa Love Unlimited, kojoj je Beri pripadao počela je da izdaje milionske tiraže. Kako je uspon u karijeri išao uzlaznom putanjom, grupa je naredne godine izdala još jedan singl pod nazivom “I’m Gonna Love You Just a Little More, Baby”, koja je bila na vrhovima svih top lista zajedno sa “Love’s Theme”.\n"You're the First, the Last, My Everything" je poznato delo zavodljivog bas-baritona\nSedamdesete godine su označile Vajtovu karijeru. To su bile godine velikih uspeha u njegovom životu, ali i sjajnih hitova. Publika, a naročito ženski deo populacije je bio oduševljen soul pesmama kao što su “Never, Never Gonna Give Ya Up” nastalom 1973. i “It’s Ecstasy When You Lay Down Next to Me” izvedenom 1974.\nKolege Beri Vajt i Lisa Stensfild, poznati po pesmi "All Around the World"\nOsamdesete godine, sa završetkom disko ere, donose zatišje u karijeri Berija Vajta. Posle izvanrednih uspeha nastalih sedamdesetih godina, singlovi u osmoj deceniji XX veka jedva su dostizali Bilboard Hot 100 muzičke liste najboljih pesama. Jedini pomak u ovoj deceniji bile su pesme “The Right Night & Barry White”, kao i “The Man Is Back”, nastale 1987. godine.\nNjegove pesme i dalje žive, Beri Vajt (1944 – 2003)\nHitom “The Icon Is Love” nastalim 1995. godine, “uspavani” Vajt se vraća na puteve slave. Počinje saradnju sa svojom koleginicom Lisom Stensfild (Lisa Stansfield) s kojom 1989. snima “All Around The World”. 1996. na velika vrata izlazi duet sa Tinom Tarner (Tina Turner) pod nazivom “In Your Wildest Dreams”, a sa glumcem Krisom Rokom (Chris Rock) producira muzičku temu za film “Svemirski basket” (Space Jam). Ulogama u popularnim “Simpsonovima” (The Simpsons) i seriji “Ali Mekbil” (Ally McBeal), Beri Vajt upotpunjuje svoju karijeru, a početak novog milenijuma ovom glumcu donosi i nagradu Gremi za poslednji snimljeni solo album “Staying Power” 1999. godine. Pripremajući novi album u kojem je hteo da sažme sve duete, Vajt je bio sprečen iznenadnim šlogom koji ga je, nažalost, odveo u smrt. Beri Vajt je posle dugogodišnje borbe sa bolešću bubrega preminuo 4. jula 2003. godine i za sobom ostavio čak osmoro dece.\nIzvanredna dela ovog muzičara i dalje će živeti, jer je Vajt svojom muzikom dokazivao da baš ona može probuditi ljubav u ljudima. Koliko je romantike prosejano stihovima velikih hitova ovog kralja soula govori i to da je Beri Vajt ispunio misiju povećanja nataliteta među društvenom populacijom čitavog sveta. Sledeći put kada želite da oduševite svoju voljenu osobu umesto skupih poklona recite joj “You”re The First, the Last, My Everything”. Beri Vajt je uspeo, a uspećete sigurno i vi.


Obuka samo za žene rezerviste - Bor GRAD INFO\nurednik\t авг 9, 2017 652 0\nPolemika koja se vodi poslednjih dana u našoj javnosti povodom inicijative o uključivanju lepšeg pola u sistem odbrane izahvala je burne reakcije.\nTim povodom Vulin je izjavio: „Divim se hrabrosti onih koji smatraju da je Srbija jedina zemlja bez neprijatelja!“\nOBUKA i uvežbavanje rezervnog sastava biće među prioritetima Vojske Srbije u sledećih nekoliko godina. „Drugi poziv“, važna komponenta odbrane zemlje, više od deceniju je bio zapostavljen. U ovom krugu obveznika, kako se procenjuje, više je od milion građana, ali će na vojne vežbe biti pozivan samo manji deo rezervista. U prvom ešelonu biće vojnici koji su dobrovoljni odlužili vojni rok, među kojima približno petinu čine i – žene.\nMinistar Vulin pojašnjava, za da nije reč o vojnoj obuci civila, već rezervista koji su služili vojsku.\n– U meri u kojoj procenimo šta su pretnje i izazovi biće predviđen i proces obuke – kaže Vulin. – Srbija decenijama nije obučila nikoga ni za jednu aktivnost, osim kroz služenje vojnog roka. Više ljudi je za vanredne situacije obučio Crveni krst nego bezbednosne strukture naše zemlje. A poplava, požara i nesreća biće više, a ne manje.\n„Nemam tu hrabrost i daću sve od sebe da pripremim Srbiju da bude spremna i sigurna u sebe. Nadam se da će to biti moj najveći greh – rekao je Vulin u izjavi za „Novosti“.\nU Vojsci Srbije ukazuju da su obuka, vojna obaveza i služenje vojnog roka – različite kategorije koje se često mešaju u javnosti. U središtu poslednjih inicijativa nije služenje vojske, već neka vrsta uvođenja obuke stanovništva kroz proces obrazovanja i rad sa rezervistima.\nSluženje vojnog roka u Srbiji pritom nije ukinuto, već obustavljeno, što znači da i oni koji moraju u uniformu imaju obavezu uvođenja u vojnu evidenciju i služenja u rezervnom sastavu.\nPodizanje vojničke kondicije „drugog poziva“ predviđena je Pregledom prioriteta obuke za period 2014-2019. godine. Ovaj vojni dokument temelj je redosleda pozivanja rezervista, saopštavanja ratnog rasporeda i odlazaka na vojne vežbe.\nOn je skrojen prema svoti novca koji oružane snage mogu da izdvoje za obučavanje rezervnog sastava, što garantuje podmlađivanje komandnog kadra, ali i obučenost vojnika čije su specijalnosti bitne za odbranu zemlje.\nSve žene u Srbiji mlađe od 50 godina moraće da prođu obaveznu obuku za davanje prve pomoći i postupanje u vanrednim situacijama, kaže ministar odbrane Aleksandar Vulin.\nS druge strane, dame koje su služile vojni rok, ovu višednevnu vežbu odradiće u uniformi i sa oružjem.\nPrema ovom planu Ministarstva odbrane, koji tek treba da bude usvojen, svi građani Srbije, bez obzira na pol, biće obučeni za postupanje u eventualnim ratnim i vanrednim situacijama.\nMinistar Aleksandar Vulin ističe da su i muškarci i žene u Srbiji ravnopravni u svemu, pa i kada je u pitanju odbrana zemlje.\nIzvor: Novosti /Espreso.rs\nKrivične prijave zbog zagađenja vazduha\nNove biometrijske dozvole za pištolj\nSubvencionisani smeštaj u domu za stare u Boru\nNestao novinar Stefan Cvetković iz Bele Crkve – potraga u toku


Najbolje iz Srbije - Blic Online\n"NAJBOLJE IZ SRBIJE 2019" Ovo su najuspešniji brendovi domaće privrede\nPrivredna komora Srbije i Ministarstvo trgovine, turizma i telekomunikacija dodelili su 27. novembra 14. put priznanja najuspešnijim domaćim robnim i korporativnim brendovima na završnoj svečanosti akcije "Najbolje iz Srbije 2019".\nNagrada "Najbolje iz Srbije u 2019" brendu DUEL\nPrivredna komora Srbije i Ministarstvo trgovine, turizma i telekomunikacija dodelili su 14. put priznanja najuspešnijim domaćim robnim i korporativnim brendovima na završnoj svečanosti akcije "Najbolje iz Srbije 2019".\nFestival za goste sa svih meridijana\nTamburica fest, koji od prošle godine nosi zvaničnu titulu Svetske asocijacije festivala, umetnika i izvođača, VAFA, kao najbolji festival etno-muzike u Evropi, ove godine poneo je još jedno značajno, prestižno priznanje: "Najbolje iz Srbije 2017".\nKAKO DO USPEŠNOG BRENDA Mezetluk Srema po porodičnom receptu\nPola kile tradicije, trećina ukusa Srema, prstohvat ljubavi i truda - to je ukratko recept "But&Co", uspešne priče o proizvodnji suhomesnatih proizvoda.\nNagrađeni uspešni domaći privrednici: Bravo za najbolje brendove Srbije\n"Najbolje iz Srbije" je naš način da kažemo bravo - da nagradimo, podržimo i promovišemo najuspešnije brendove i podstaknemo manje dobre da budu bolji.\nAerodrom "Nikola Tesla" dobitnik priznanja "Najbolje iz Srbije 2017"\nAerodrom Nikola Tesla Beograd dobitnik je trećeg uzastopnog priznanja "Najbolje iz Srbije" u kategoriji Najbolji korporativni brend među velikim uslužnim preduzećima.\nRok za prijave za učešće u akciji "Najbolje iz Srbije" produžen je do 12. februara, do kada privrednici mogu da kandiduju svoje kompanije i brendove za ovo prestižno priznanje, saopštila je danas Privredna komora Srbije.\nNIS dvostruki dobitnik priznanja "Najbolje iz Srbije"\nNa svečanoj dodeli priznanja „Najbolje iz Srbije“ koje je održano sinoć u Novom Sadu, kompanija NIS je osvojila dve nagrade u kategoriji „Proizvodna dobra i poslovne usluge“ i to za najbolji korporativni brend i najbolji robni brend – „NIS Petrol“.\nProglašeni pobednici akcije "Najbolje iz Srbije"\nPrivredna komora Srbije i Ministarstvo trgovine dodelili su večeras u Novom Sadu priznanja najuspešnijim brendovima na završnoj ceremoniji "Najbolje iz Srbije 2016". Nagrada „Najbolje iz Srbije“ u kategoriji robni brend za robu svakodnevne potrošnje dodeljena je Bambijevoj Plazmi, u kategoriji pića kompaniji "Nektar".\nEtno-selo "Sunčana reka" u projektu "Najbolje iz Srbije"\nEtno-selo "Sunčana reka" iz Gornje Koviljače posle tri zlatne medalje i pehara sa sadržaj, gastronomsku ponudu i avanturistički turizam, dobijenih na nedavnom sajmu turizma u Novom Sadu, nastavlja da obogaćuje svoju turističku ponudu u ovom delu Podrinja.\nPočelo glasanje potrošaca u akciji "Najbolje iz Srbije"\nNovi rok za prijavu u akciji Najbolje iz Srbije 14.oktobar\nPočinje akcija "Najbolje iz Srbije"\nPrivredna komora Srbije i Ministarstvo trgovine, turizma i telekomunikacija pozvali su danas kompanije da učestvuju u akciji „Najbolje iz Srbije 2016“ u okviru koje će 12. godinu zaredom biti izabrani najuspešniji robni i korporativni brendovi na domaćem tržištu. Konkurs je otvoren do 10. oktobra, a pobednici će biti proglašeni krajem novembra.\nIzabrana 24 najbolja brenda u Srbiji: Nagrađeni NIS, Er Srbija, Karneks\nAvioprevoznik "Er Srbija" i Naftna industrija Srbije (NIS) dobitnici su nagrade za najbolji korporativni brend u 2014. godini, koju dodeljuju Privredna komora Srbije, Ministarstvo trgovine i ekonomski dnevni list "Privredni pregled".\nTelekom Srbija dobitnik nagrade „Najbolje iz Srbije“\nPriznanja „Najbolje iz Srbije“ za 2013. godinu uručena su pobedničkim kompanijama na svečanosti održanoj u JDP-u. Za nagradu u 23 kategorije bilo je prijavljeno 175 brendova prisutnih na domaćem tržištu, a pobednici su izabrani glasovima potrošača i na osnovu mišljenja stručnog žirija.\nBambi i Plazma dobitnici najviših priznanja „Najbolje iz Srbije“\nPlazma je dobitnik nagrade za brend decenije, dok je kompanija Bambi osvojila nagradu za najbolji korporativni brend u svojoj kategoriji.


JobFair18 - Ponuda\nZašto učestvovati na JobFair-u\nPonuda » Zašto učestvovati na JobFair-u\nVaša kompanija traži visoko kvalifikovani kadar?\nSajam poslova za studente i diplomce tehničko-tehnoloških i prirodno-matematičkih fakulteta "JobFair 18 – Kreiraj svoju budućnost!" kompanijama pruža mogućnost da upoznaju najkvalitetniji visokoobrazovani kadar, koji će doprineti njenom napretku i razvoju:\n- Kroz direktan kontakt sa zainteresovanim pojedincima tokom dva dana Sajma, pri kome studenti i diplomci mogu predstavnicima kompanija predati svoj CV u papirnoj formi. Na prethodnim Sajmovima kompanije su imale priliku da stupe u kontakt sa preko 5000 posetilaca.\n- Pretraživanjem baze kadrova u elektronskoj formi. Za vreme Sajma, kao i neposredno pre i posle, zainteresovani studenti i diplomci će moći da ostave svoje podatke u elektronskoj bazi CV-jeva. Podešavanjem specifičnih kriterijuma pretrage, kompanije mogu lako doći do željenog profila kandidata.\nSvi koji se registruju na sajtu JobFair-a do kraja Sajma i ostave svoj CV, mogu ga ažurirati tokom cele godine. S druge strane, kompanije sada dobijaju pristup „JobFair CV Browser“-u, u kojem mogu da vrše pretragu po potrebnim kriterijumima (fakultet kandidata, prosek, rad na projektima, radno iskustvo, poznavanje stranih jezika i drugi). Takođe, kompanije imaju mogućnost da dobiju biografiju izabranog kandidata u PDF formatu, a svaka promena koju student izvrši istog trenutka biće vidljiva HR menadžerima koji pregledaju biografije.\nVaša kompanija želi promociju u široj javnosti?\nPrethodno organizovani Sajmovi poslova za studente i diplomce tehničko-tehnoloških i prirodno-matematičkih fakulteta bili su odlično propraćeni u javnosti. Medijska kampanja obuhvata radio reklamu, promocije, najave u dnevnim novinama i stručnim časopisima. Proteklih godina JobFair je promovisan i na bilbordima, autobuskim stajalištima, kao i u autobusima frekventnih linija. Na tehničkim fakultetima organizovane su promocije kako bi se studenti i diplomci bliže upoznali sa mogućnostima koje im pruža Sajam poslova. Mediji su izuzetno pozitivno ocenili realizaciju Sajma i istakli njen značaj i potrebu za daljim organizovanjem sličnih događaja.\nSvaki posetilac Sajma poslova dobija brošuru u kojoj su predstavljene sve kompanije učesnice, kao i profili studenata koji su od interesa za poslodavca.\nKako Vaša kompanija može da učestvuje na sajmu JobFair 18?\nKompanije svoje učešće na Sajmu poslova mogu realizovati kroz neki od ponuđenih paketa. Paketi obuhvataju štand tokom trajanja događaja, jednogodišnji pristup „JobFair CV Browser“ aplikaciji, video promociju na dane sajma, reklamu u brošuri, na sajtu i ostalom promotivnom materijalu.\nAko ste zainteresovani za učešće na sajmu poslova za studente i diplomce tehničko-tehnoloških i prirodno-matematičkih fakulteta "JobFair 18 – Kreiraj svoju budućnost!" možete popuniti online prijavu za učešće i mi ćemo Vas uskoro kontaktirati.


HET: Premašen plan proizvodnje za februar | Trebinje Live\nHET: Premašen plan proizvodnje za februar\nHidroeletrane na Trebišnjici u februaru 2014. godine premašile su plan proizvoidnje za 26,25%.\nPrema riječima Marka Mitrovića generalnog direktora Hidroelektrana na Trebišnjici u februaru 2014. godine proizvedeno je 120,22 GWh, ektrične energije, a bilo je planirano 95,23GWh.\n”Za mjesec januar i februar po godišnjem planu proizvodnje za 2014. godinu bilo je planirano da se proizvede 177,2,9 a proizvedeno je 220,65GWh, ili 111,84 % ostvarenje,” rekao je Mitrović i dodao da su u ovom preduzeću zadovoljni hidrološkom situacijom od početka godine, te da se kota Bilećkog jezera nalazi iznad planske.\n“Povećanu proizvodnju smo ostvarili zato što je kota Bilećkog jezera dosta visoka, a nalazimo se još uvijek u period kada su moguće i obimnije kišne padavine. Na današnji dan kota Bilećkog jezera iznosi 393,15 metara nad morem, i veća je od planske za ovaj period za 7,54 posto,” potvrdio je za Dnevni avaz Marko Mitrović, i dodao da se u ovom preduzeću nadaju da će i plan proizvodnje za mart, koji je postavljen u obimu od 101,27GWh, biti ispunjen, ako ne i premašen.\nHET finansira izgradnju novog rezervoara „Vrelo oko“


Tanjug 15. septembra 2021. 07:38\nTIRANA – Premijer privremenih institucija u Prištini Aljbin Kurti rekao je da će biti uvedena mera reciprociteta prema Beogradu i potvrdio da se njegova vlada priprema da tuži Srbiju za genocid.\nKurti je u utorak negirao spremnost vlade na čijem je čelu da otvori arhive OVK i još jednom ponovio da je inicijativa „Otvoreni Balkan“ neprihvatljiva za Prištinu.\n„Ne znam o kojoj je teoriji zavere ovde ree. Prenosim vam svoj stav, a to je da je Berlinski proces neophodan, ali i dovoljan za evropsko putovanje“, rekao je Kurti.\nRama je na današnjoj zajedničkoj konferenciji za medije sa nemačkom kancelarkom u Tirani izjavio da je inicijativa „Otvoreni Balkan“ preduzeta radi ubrzanja Berlinskog procesa i da vlada u Prištini umesto da iskoristi tu priliku pravi teorije zavere.


Britanija predložila zakon o većem nadzoru garađana na internetu\nBritanska policija i obaveštajci dobiće nova ovlašćenja da pretražuju onlajn aktivnost građana prema novom predlogu zakona o regulisanju sajber nadzora.\nPredlog zakona o obavještajnim ovlašćenjima, objavljen danas, ima za cilj da reguliše pristup vlasti internet aktivnostima gradjana. Taj zakon treba da zameni više različitih zakone, od kojih neki datiraju još iz vremena nastanka interneta.\nBritanska ministrica unutrašnjih poslova Tereza Mej rekla je da vlada neće "davati blanko ovlašćenja za pregled istorije internet upotrebe pojedinaca", i dodala da će zakon sadržati obezbedjenja protiv zloupotrebe.\nGrupe za odbranu građanskih sloboda zabrinute su izvještajima da će vlada obavezati provajdere internet servisa da godinu dana čuvaju podatke o onlajn aktivnostima korisnika i njihovim aktivnostima na društvenim mrežama, tako da može da im se pristupi u okviru krivične ili terorističke istrage.\nPredlog zakona mora da bude usvojen u parlamentu da bi postao zakon.


Gajić predsednik OSS, revoltirani Grbić napušta srpsku odbojku! - Sportske.net\nGajić predsednik OSS, revoltirani Grbić napušta srpsku odbojku!\nNekadašnji selektor reprezentacije Zoran Gajić izabran je danas za predsednika Odbojkaškog saveza Srbije (OSS), na veoma burnoj sednici Skupštine te organizacije.\nMirković i Radenković: "Najteža grupa, ali od nas zavisi"EP - Povoljan žreb za srpske odbojkašiceŽreb za EP odbojkašica narednog četvrtkaPostaje sve zanimljivije, Boričić stao uz Vanju Grbića!Oglasili se bivši reprezentativci, podrška Gajiću sve veća!\n"Svestan sam šta se očekuje od mene. Svima ću ponuditi da pomognu i nastave da rade ono što je do sada uspešno radjeno. Karakter i ljudi se ne menjaju ni pod kojim uslovima, a pogotovo ne moj", rekao je Zoran Gajić posle izbora na Skupštini koja je održana u Beogradu.\nPrema njegovim rečima, ono što se dešavalo poslednjih 25 dana "najmanje je bila odbojka" i pritisci koji su vršeni nisu iz tog sveta. Takodje, smeta mu to što je Gajić aktuelni trener ekipe Rabita Baku u Azerbejdžanu.


"Odupri se" u Briselu | Novosti.RS\nOdupri se u Briselu\n10. 04. 2019. u 12:28\nGrađani ne odustaju / Foto V. K.\nSporazum o budućnosti organizatora građanskih protesta i opozicije pred EU. Nezvanično, kofere za put pakuju Džemal Perović, Nebojša Medojević i neko iz DCG. Zahtevi: ostavke, tehnička vlada, bojkot svih izbora do ispunjenja\nSPORAZUM o budućnosti koji su nedavno potpisali predstavnici građanskog pokreta "Odupri se - 97000" i parlamentarne opozicije naći će se pred zvaničnicima Evropske unije u Briselu. To je dogovoreno na poslednjem sastanku koji je održan u ponedeljak veče, mada se još ne zna sastav tima koji će otputovati u sedište EU, kao ni datum.\nDokument koji je ujedinio opoziciju i nevladin sektor, građanska udruženja, slobodne intelektualce parafiralo je 39 opozicionih poslanika na Trgu nezavisnosti u Podgorici. Ključni zahtev su ostavke čelnika države i pravosudnih institucija, formiranje tehničke vlade, uz bojkot svih izbora dok se ne ispuni ovo što traže. Nezvanično se pominje da će kofere za put u Brisel spakovati Džemal Perović (pokret "Odupri se"), Nebojša Medojević (Demokratsk front) i neko iz Demokratske Crne Gore.\nPROČITAJTE JOŠ: Milo Đukanović: Izjava Milorada Dodika nije vredna komentara\nNa sastanku je postignut dogovor da nekoliko radnih grupa i kreativnih timova odmah počne da radi na osmišljavanju različitih akcija koje će biti u funkciji pritiska na vlast.\n- Naročito kada se ima u vidu da protesti i svojom dosadašnjom masovnošću i karakterom ostvaruju svrhu i olakšavaju postizanje cilja, te da ovakav građanski, mirni i nenasilni pritisak postaje sve manje podnošljiv i odoljiv za režim. Lideri i organizatori protesta su odlučni da, na krilima volje građana, koji je nesumnjivo za promene, smenu režima izvedu do kraja i time učine prvi korak ka demokratizaciji crnogorskog društva - navodi se u saopštenju sa poslednjeg sastanka.\nOrganizatori protesta su u subotu poručili da slede nenasilne akcije, blokada institucija, kao i širenje protesta po svim crnogorskim centrima. Tog dana počelo je "opkoljavanje" državnih institucija u glavnom gradu i vršenje pritiska, a kako su najavili, biće nastavljeno i drugim danima ne samo subotom.\nJuče ujutru, oko 7 sati, pokret "Odupri se" organizovao je akciju u kojoj su sa desetak automobila sa sirenama i megafonima kružili oko zgrade Vlade Crne Gore, Predsedništva, Tužilaštva i ostalih institucija u centru Podgorice. Dok su državni službenici pristizali na posao sa ozvučenja su se čuli povici "Odupri se", "Odlazi", "Ulica slobode", "Mi smo država", kao i zvuci policijskih sirena. Odgovorila im je aktuelna vlast poručujući da se u državi politička kriza može rešiti jedino dijalogom u institucijama sistema, a ne opkoljavanjem i na ulici.\nPROČITAJTE JOŠ: NA SCENI NOVI SAVEZ: Uskoro bogatija politička mapa Crne Gore\nEVROPSKI parlamentarci su poručili sa konferencije održane u Beču da pažljivo prate prilike i reforme u Crnoj Gori.\n- Imao sam otvorene i prijateljske razgovore sa velikim brojem predsednika evropskog parlamenta. Svim sagovornicima sam izneo očekivanje da Crna Gora kao ubedljivi lider u pregovaračkom procesu i država sa odličnom susedskom i regionalnom politikom, ima realno očekivanje da bude poštovan princip individualnog dostignuća i da bude administrativno, ekonomski i na svaki drugi način podržana na svom evropskom putu - saopštio je šef crnogorskog parlamenta Ivan Brajović. - Od svih sagovornika dobio sam uveravanja da se prilike i aktivnosti u Crnoj Gori i regionu pažljivo prate.\n15 Ne dam Žiču, Studenicu, devojačku pletenicu... NE DAM SRBIJU! Poslušajte pesmu utkanu u krv svakog Srbina (VIDEO)


KO SU NAJVEĆI PROFITERI RATA U UKRAJINI? Dok svakog dana stradaju nedužni ljudi, DVE SUPERSILE zahvaljujući krizi zarađuju milijarde na dnevnom nivou - SandžakBosna\nKO SU NAJVEĆI PROFITERI RATA U UKRAJINI? Dok svakog dana stradaju nedužni ljudi, DVE SUPERSILE zahvaljujući krizi zarađuju milijarde na dnevnom nivou\nOd rata u Ukrajini mogli bi da profitiraju najviše oni zbog kojih je i došlo do krize na istoku Evrope – Rusija i SAD. Naime, od početka invazije na Ukrajinu cena nafte i gasa je skočila toliko da Rusija svakog dana zarađuje gotovo milijardu dolara dok, s druge strane, SAD kao vodeća sila u proizvodnji najnaprednijih ratnih tehnologija tek će osetiti benefite od pojačanog naoružavanja vojski širom Evrope.\nU svakom ratu, nažalost, ima i ratnih profitera, a ako pričamo o državama najveću računicu od krvavih borbi na istoku Evrope u kojima strada na stotine nedužnih ljudi imaju, po svemu sudeći, najveće vojne sile.\nCena nafte i gasa samo skače od početka rata u Ukrajini, a dodatno od kako je ruski predsednik Vladimir Putin doneo naredbu da Rusija “neprijateljskim zemljama” prodaje gas samo za rublje. Ta odluka odmah je podigla cenu gasa u Evropi koja je premašila 1.350 dolara za 1.000 kubnih metara.\nKada je reč o nafti, cena ovog energenta “porasla” je za četvrtinu od kraja januara pa sada barel nafte košta 120 umesto 90 dolara.\nAko se ima u vidu da je Rusija treći najveći proizvođač nafte u svetu i drugi najveći proizvođač prirodnog gasa, a pritom 25 odsto Evrope snabdeva naftom, a 30 do 40 procenata Starog kontinenta gasom jasno je zbog čega ova zemlja trenutno ne oseća mnogo posledice “nikad jačih zapadnih sankcija”.\nZapad “finansira” rusku invaziju na Ukrajinu?\nKako Zapad nije mogao Rusiji da uvede embargo na naftu i gas od kojih zavisi postavlja se pitanje da li kupovinom energenata iz najveće zemlje na svetu zapravo finansijski pomaže invaziju na Ukrajinu?!\nUpravo tu temu je nemački javni servis ARD analizirao sa Janisom Klugeom, stručnjakom za Rusiju iz berlinske fondacije nauka i politika (SEP).\nKako je rekao, Rusija je proteklih godina i decenija platila već najskuplje stvari u ovom ratu, a to je nabavka tenkova, raketa ili aviona dok su “jedini tekuću troškovi potrošnja nafte ili dizela što za Rusiju uopšte nije problem”.\nPrema podacima istraživačke organizacije Centar za istraživanje energije i čistog vazduha (CREA), članice EU od početka rata plaćaju 430 miliona evra dnevno za gas i 230 miliona evra za naftu i naftne derivate. Ukupno je tokom invazije iz EU u Rusiju poteklo više od 15 milijardi evra za fosilna goriva.\nZbog toga je procena Klugea da Rusija zarađuje od izvoza nafte i gasa skoro milijardu dolara dnevno.\n– Mi ne finansiramo direktno rusku vojsku, ali finansiramo ruski državni budžet zajedno s drugim uvoznicima. A između 20 i 25 posto ruskog budžeta namenjen je vojsci – naglasio je Kluge.\nS druge strane, rusko-ukrajinske tenzije poslednjih godina uticale su da evropske države povećaju nabavku naoružanja čak za 19 odsto, a drastičan porast tek se očekuje pošto je rat na istoku Evrope počeo.\nPrema istraživanju Stokholmskog međunarodnog instituta za mirovna istraživanja SIPRI “primetno pogoršavanje odnosa između najvećeg broja evropskih država i Rusije bilo je važan pokretač rasta evropskog uvoza oružja”.\nKako kažu, SAD su glavni isporučilac naoružanja Evropljanima i to pre svega borbenim avionima. Najpre su Velika Britanija, Norveška i Holandija su zajedno naručile ukupno 71 višenamenski borbeni avion F-35. Potom su zemlje koje imaju dugu granicu sa Rusijom naručile ove avione.\nFinska hoće 64, a Poljska 32 aviona tipa F-35. Nemačka je iz Sjedinjenih Američkih Država naručila pet patrolnih protivpodmorničkih aviona tipa P-8A.\nNemačka ulaže 100 milijardi evra u odbranu\nKad smo kod Nemačke, kancelar Olaf Šolc je praktično čim je počela ruska invazija na Ukrajinu obelodanio da će nemačka vojska dobiti poseban fond od čak 100 milijardi evra za investicije i projekte naoružanja što je najveće ulaganje u odbranu ove zemlje još od Drugog svetskog rata.\nTakođe, Šolc je naglasio da će svake godine više od dva odsto BDP-a Nemačke ići za odbranu.\nInače, svih 30 zemalja članica NATO-a u obavezi je da izdvaja dva odsto BDP-a za odbranu, međutim mnoge zemlje nisu poštovale to pravilo zbog čega je bivši predsednik SAD.-a Donald Tramp pre tri godine zapretio čak da će se SAD povući iz alijanske ako zemlje članice ne povećaju znatno svoja ulaganja.\nSa početkom rata u Ukrajini to se praktično događa pošto se naoružavaju i vojno neutralne države poput Finske ili Švedske koja razmišlja o ponovnom ulasku u NATO.\nAko se ima u vidu da je SAD najveći isporučilac naoružanja evropskim državama može se reći da će od rata na istoku Evrope ova sila najviše profitirati bez obzira na to što besplatno vojno i na svaki drugi način pomaže Ukrajini.\nU ratu profitira vojna industrija\nVojni analitičar Vlade Radulović ističe za “Blic” da je jasno da u svakom ratu profitira kompletna vojna industrija.\n– Nema dileme da će sve zemlje članice NATO, ali i mnoge vojno neutralne povećati budžete za odbranu. Nemačka će sledeće godine postati treća zemlja u svetu po ulaganju u vojsku. S tim što će gro tog uloženog novca ostati u zemlji pošto Nemačka ima fantastične kompanije koje proizvode naoružanje kako za kopnene jedinice tako i za odbranu u vazduhu – naglašava Radulović.\nKako kaže, logično je da SAD kao prvi proizvođač najnaprednije ratne tehnologije ima najveće prihode od naoružavanja vojski NATO članica.\nPrevious AKCIJA NOVOPAZARSKE POLICIJE I BIA: Uhapšen falsifikator dokumenata\nNext Sergej Šojgu pod istragom zbog saradnje sa CIA?


U petak hitna sjednica Predstavničkog doma BiH o migrantima i stanju u pravosuđu\nFoto: N.N. | U petak hitna sjednica Predstavničkog doma BiH o migrantima i stanju u pravosuđu\nN.N. 12.06.2019 15:59\nSARAJEVO – Hitna sjednica Predstavničkog doma Parlamentarne skupštine BiH biće održana u petak sa početkom u 10 časova, saopšteno je iz ovog Doma.\nNa dnevnom redu naći će se dvije tačke. Prva od njih je aktuelna situacija u pravosudnim institucijama Bosne i Hercegovine, s akcentom na obaveze iz preporuka Evropske komisije.\nPoslanici Predstavničkog doma trebalo bi da raspravljaju i o migrantskoj krizi u BiH. Na dnevonm redu je Informacija Savjeta ministara BiH o kontroli i upravljanju prilivom masovnog broja migranata i izbjeglica u BiH, sa posebnom pažnjom na aktuelnu bezbjednosnu i humanitarnu situaciju na području Unsko-sanskog kantona.\nPodsjetimo, 14 poslanika zatražilo je juče hitnu sjednicu Predstavničkog doma o situaciji u pravosuđu, obavezama iz preporuka Evropske komisije, te informaciji Savjeta ministara BiH o upravljanju masovnim prilivom migranata u BiH, kao i bezbjednosnoj i humanitarnoj situaciji na području Unsko-sanskog kantona.\nSjednicu su zahtijevali Nermin Nikšić, Branislav Borenović, Dragan Mektić, Jasmin Emrić, Nada Mladina, Damir Arnaut, Predrag Kojović, Edita Đapo, Enver Bijedić, Mira Pekić, Mirsad Kukić, Aida Baručija i Mirjana Marinković Lepić.\nPredstavnički dom Parlamentarne skupštine BiH još uvijek nije održao nijednu sjednicu od formiranja novog saziva.\nPosljednja sjednica bila je zakazana za 11. april, ali nije bila održana zbog nedostatka kvoruma, odnosno, nisu došli poslanici iz reda srpskog naroda.


Najave Arhive - Stranica 7 od 78 - EU Info Centar\nNajlepše fotografije netaknute prirode Srbije izabrane na konkursu "Priroda u pozitivu" biće predstavljene u Nišu. Otvaranje izložbe zakazano je za ponedeljak, 18. novembar od 17h, u EU info kutku u...\nUNITAS fond i EU info centar pozivaju vas na predavanje “Znanjem protiv trgovine ljudima”, koje će se održati u EU info centru (Kralja Milana 7, Beograd), 16.novembra sa početkom u 11...\nOve subote, učesnici kreativnih radionica Subotom za najmlađe vinuće se u visine, pošto je tema hodanje na štulama. Nekada je to bio uobičajni način života za pastire Landea na jugozapadu Francuske, a...\nProjekcija filma „Close(D)“ u EU info centru\nDokumentarni film o migracijama “Close(D)“ biće prikazan 12. novembra 2019. od 19 časova u EU info centru u Beogradu (Kralja Milana 7). Pred početak filma publici će se obratiti predstavnici Delegacije...\nU subotu, 9.novembra, tema kreativne radionice Subotom za najmlađe su tradicionalni motivi iz prelepe Španije. Deca će praviti Flamenko plesače i plesačice, matadore i bikove... Dođite da se...\nFestival evropskog filma ove godine ponovo je, osmi put, na turneji po gradovima širom Srbije, a svake srede i svakog četvrtka od 20 časova u periodu od 6. novembra do 12. decembra u Kulturnom centru...\nDa li manje opterećenja gradivom doprinosi boljim rezultatima u školi? Da li bi đaci trebalo da „bubaju“, ili da uče samo ono što im je zaista potrebno? Da li bi domaći zadaci trebalo da se rade sa...\nNajbolje fotografije konkursa “Priroda u pozitivu” biće izložene u KC Svilari u Novom Sadu od 6. do 12. novembra. Otvaranju izložbe, 6. novembra u 19 sati, prisustvovaće nagrađeni autori - Geza...


Za podsticaje poljoprivredi predviđeno 110.000 KM\n12:35 Dodik na sjednici Narodne skupštine "Očekujem jedinstvo, Srpska nema skrivene namjere"\n12:20 Građani BiH najviše koriste beskontaktne kartice u super marketima\n11:30 Poslanici Srpske danas na posebnoj sjednici o odlukama Predsjedništva BiH\n17. Sep 2021 293\nFoto: Opština Šamac\nZa podsticaje u poljoprivredi opština Šamac je u ovoj godini predvidjela 110.000 KM. Objavljen je novi pravilnik po kome se ona isplaćuju, a poljoprivrednici mogu podnijeti zahtjev do 31. oktobra, rekao je načelnik Odjeljenja za privredu i inspekcijske poslove Predrag Nedić.\n„Pravilnikom smo predvidjeli podsticaje za biljnu, stočarsku proizvodnju i vanredne mjere pomoći“, kaže Nedić.\nOn je dodao da u okviru podrške biljnoj proizvodnji podržavaju proizvodnju voća, povrća, gljiva i ljekovitog bilja preko otkupljivača proizvoda, a pored toga dodatno stimulišu nabavku opreme za plasteničku i stakleničku proizvodnju i obezbjeđenje zdravstvenog nalaza za biljke koje se pojavljuju u prometu.\n„Kroz stočarsku proizvodnju podržavamo tov i proizvodnju rasplodnih grla za povećanje stočnog fonda i finansijsko učešće u vađenju i analizi krvi kod životinja. U okviru stočarske prizvodnje podržavamo i proizvodnju pčelinjih društava preko naših udruženja“, kaže Nedić.\nNačelnik napominje da vanrednim mjerama pomoći hitno reaguju na ublažavanje posljedica elementarnih nepogoda koje se dese u poljoprivrednim domaćinstvima.\nOn dodaje da ove godine kroz Pravilnik nisu predvidjeli sredstva za podsticaj za proizvodnju duvana u listu jer dio sredstava za podsticaje planiraju preusmjeriti za projekat elektrifikacije u cilju jeftinijeg i ekološki čistijeg navodnjavanja poljoprivrednih površina u svrhu povećanja i poboljšanja kvaliteta poljoprivrednih proizvoda.\n„Kroz budžet planiramo i podršku projektima u poljoprivredi koje provodi Ministarstvo poljoprivrede, Jedinica za koordinaciju poljoprivrednih projekata preko Jedinica lokalnih samouprava i naših poljoprivrednih udruženja“, kaže Nedić.\nOn je podsjetio da opština Šamac od 2017. godine drži kontinuitet u odobravanju i isplati podsticaja u privredi i poljoprivredi, te da su za 2020. godinu isplatili u cjelosti želeći da ovaj kontinuitet zadrže i u budućem periodu.\n„Iz godine u godinu imamo preko 350 zahtjeva, odnosno preko 300 domaćinstava koja ostvaruju pravo na ova sredstva“, kaže Nedić.\nBanjalučanin Dejan Gutić osvojio treće mjesto na Međunarodnoj olimpijadi iz mikroelektronike\nLijevčani nisu u brizi: Kad ne rodi kukuruz, rode kupus, paprika i krompir\nIzvlačenje drače: Čupav mladik, ali satraćemo mi njega, dug je dan!


Dodik: Opozicija pokušava da uništi identitet Republike Srpske - Televizija K3\nDodik: Opozicija pokušava da uništi identitet Republike Srpske\nPredsjednik SNSD-a Milorad Dodik izjavio je da je opozicija dio instruisane struje koja pokušava da udarom na Republiku Srpsku uništi njen identitet.\nNapominjući da je vlast u Republici Srpskoj brzo formirala Vladu, donijela različite dokumente, da redovno izvršava budžetske obaveze i servisira dugove, Dodik je naglasio da opozicija i razne nevladine organizacije pokušavaju preko socijalnih tenzija destabilizovati političke strukture Republike Srpske.\n– Ako se to desi, zapamtite, Srpska se više nikada neće stabilizovati. Samo ćemo žaliti za Republikom Srpskom, kao što sada žalimo za Republikom Srpskom Krajinom – upozorio je lider SNSD-a.\n– Podrška Savezu za promjene svakim danom se smanjuje, s obzirom da predstavnici SDS-a, PDP-a i NDP-a u institucijama BiH provode politiku bošnjačkih političkih partija. Kada se zna da među poslanicima SDS-a ima onih koji ne podržavaju Bosićevu struju, kao i onih koji neće da budu u glasačkoj mašineriji sa “Domovinom”, jasno je koliki su njihovi kapaciteti – naglasio je Dodik.\nUpitan da li je Mićo Mićić još jednom izmanipulisan od lidera SDS-a Mladena Bosića, Dodik je rekao da će i Mićić brzo shvatiti da je to put da ga devalviraju do kraja, jer “ko se u javnosti pojavi kao neka vrsta kandidata za mandatara, a to se ne desi, postaje gubitnik”.\n– Oslobođeni smo jednog balasta koji se nepotrebno pojavio na listi naše koalicije i samo napravio komešanje, koje je na sreću kratko trajalo – ocijenio je Dodik.\nPlaćanje odbrane osumnjičenim teroristima ozbiljna stvar\nDodik smatra da je najava lidera SDA Bakira Izetbegovića da će ova stranka platiti odbranu osumnjičenih za terorizam u Republici Srpskoj vrlo ozbiljna stvar i poruka svima. On je ocijenio da je strašno to što u jednom dijelu BiH legalna vlast plaća odbranu osumnjičenih terorista.\n– To je strašno. Pa čak i da se ništa ne desi to je ozbiljna poruka svima nama – rekao je Dodik, za “Nezavisne novine”.\nOn je izjavio da pod velikom galamom Vukote Govedarice, Adama Šukala, Nikole Dronjka i drugih vedeta političke scene na opozicionoj strani to sada izgleda kao nevidljiva priča, ali je to vrlo ozbiljna stvar.\n– Da je SNSD vlast u BiH, našli bismo priliku da se o tome raspravlja i da se to raščisti. Opozicija iz Republike Srpske, koja je pozicija u Sarajevu, očigledno nije gadljiva ni na šta i sve im odgovara – zaključio je Dodik.


"Kao što vam je rekao naš predsednik...": Čepurin na sastanku sa Vučićem - Nedeljnik\nU obraćanjima Vučića i Čepurina, koja su bila otvorena za medije, ambasador Rusije je rekao i da je obeležavanje stogodišnjice završetka Prvog svetskog rata značajan datum i da niko i ništa ne može da umanji doprinos Srba i srpskog naroda toj velikoj pobedi\nRusija je spremna za saradnju i pomoć u rešavanju kosovskog pitanja, rekao je ruski ambasador Aleksandar Čepurin na sastanku s predsednikom Aleksandrom Vučićem.\n"Kao što je vama govorio naš predsednik, sa naše strane postoji apsolutna spremnost za saradnju i pomoć u rešavanju tog jako važnog pitanja", rekao je Čepurin.\n"Situacija je takva da zahteva još više pažnje Saveta bezbednosti, redovne sastanke, a ne pokušaje da se smanji rasprava", rekao je Čepurin i dodao da će se u svakom slučaju očuvati određeni optimizam.\nU obraćanjima Vučića i Čepurina, koja su bila otvorena za medije, ambasador Rusije je rekao i da je obeležavanje stogodišnjice završetka Prvog svetskog rata značajan datum i da niko i ništa ne može da umanji doprinos Srba i srpskog naroda toj velikoj pobedi.\n"Kada se kaže 'večna slava i pamjat' govori se o srpskim herojima u Velikom ratu", rekao je Čepurin.\n"Imamo dobre rezultate, ali uvek imamo mogućnost da se oni poboljšaju, pre svega u interesu naših naroda", rekao je Čepurin i dodao da redovni kontakti svedoče i o ličnim prijateljskim odnosima između šefova dve države.


08.12.2021 UO PIC-a\nPolitički direktori Upravnog odbora Vijeća za provedbu mira (Peace Implementation Council – PIC) sastali su se 7. i 8. decembra 2021. godine kako bi razmotrili stanje provedbe Općeg okvirnog sporazuma za mir, koji i dalje predstavlja temelj za stabilnu, sigurnu i prosperitetnu Bosnu i Hercegovinu (BiH). Upravni odbor PIC-a podsjetio je sve strane na njihovu obavezu da u potpunosti poštuju Opći okvirni sporazum za mir, sve njegove anekse i odluke visokog predstavnika. Upravni odbor još jednom je potvrdio svoje neupitno opredjeljenje za teritorijalni integritet i temeljnu strukturu BiH kao jedinstvene i suverene države, koja se sastoji od dva entiteta. Upravni odbor je ponovio da entiteti nemaju pravo na otcjepljenje od BiH i da oni pravno postoje samo na osnovu Ustava BiH. Upravni odbor je podsjetio vlasti u BiH da je Ustav BiH sastavni dio Općeg okvirnog sporazuma za mir i da su odluke Ustavnog suda BiH konačne i obavezujuće i moraju se provoditi. Upravni odbor je još jednom potvrdio svoju punu podršku visokom predstavniku u osiguranju punog poštivanja Općeg okvirnog sporazuma za mir u BiH i provođenju njegovog mandata u skladu sa Aneksom 10 i odgovarajućim rezolucijama Vijeća sigurnosti UN-a, što ostaje nepromijenjeno. Upravni odbor je podvukao da međunarodna zajednica i dalje zadržava potrebne instrumente za osiguranje provedbe Općeg okvirnog sporazuma za mir. Naglasio je potrebu za punom implementacijom programa 5+2, što je i dalje uvjet za zatvaranje Ureda visokog predstavnika.


Počisti za "čistoćom"\nPočetak/Društvo/Počisti za “čistoćom”\nPočisti za “čistoćom”\nDušan Vasković 8. februara 2019.\nGrađani u Oblačini nakon odnošenja smeća sami čiste smeće koje ostane nakon pražnjenja kontejnera. Iz JKP Merošina kažu da zbog zimskog režima rada ima manje radnika na sakupljanju smeća, pa je moguće da je došlo do propusta.\nU aplikaciji Merošinskih Vesti, PRIJAVI PROBLEM, građani sela Oblačina, požalili su de na kako kažu aljkavo odnošenje smeća, koje redovno plaćaju.\n“Pozdrav poštovani, molim da se skrene pažnja radnicima JKP Merošina da sakupljaju uredno smeće koje je okolo kontejnera, a za koje redovno plaćamo račune a ono isto ostavljaju za sobom nakon pražnjenja kontejnera, pa smo primorani da sami čistimo za njima“-kažu građani.\nDirektor JKP Merošina Zoran Jovanović obećava da se ovako nešto neće ponavljati i da se verovatno radi o propustu zbog nedostatka radnika na sakupljanju smeća.\n“Sada smo u zimskom režimu rada, dežuramo u 3 smene, pa se dogodi da imamo manjak radnika za redovne aktivnosti, kao što je odvoženje smeća“-kaže Jovanović.\nApelujemo zajedno na sve, i građane koji odlažu smeće i na JKP Merošinu da zajedničkim snagama, radimo na očuvanju životne sredine.\njkp Merošina Oblačina prijavi problem


nedjelja, 19 januar 2020 14:42\nMitropolit crnogrsko-primorski Amfilohije rekao je u izjavi za portal Standard da će eventualne pregovore o temeljnom ugovoru, vlast u Crnoj Gori voditi sa njim, a ne sa beogradskom Patrijaršijom. On je poručio da u eventualnom ugovoru neće biti riječi o statusu Mitropolije, rekavši da je ona već autonomna i da je bila samostalna kroz vjekove.\nnedjelja, 19 januar 2020 08:37\nNe mislimo da su rješenja u Prijedlogu zakona o izboru poslanika i odbornika idealna, ali smo sigurni da predstavljaju više nego dobru platformu za dalji dijalog, rekao je u razgovori za Pobjedu poslanik SD-a Boris Mugoša. On je uvjeren da će opozicija naći interes da nastavi dijalog o ovoj veoma važnoj temi te se nada da smo svi svjesni da dijalog u institucijama sistema nema alternativu.\nnedjelja, 19 januar 2020 08:13\nAntić poručio Crnogorcima: Vi ste Aparthejd, ne dolazite u Srbiju\nU petak veče je, pred svega nekoliko stotina građana, ispred crkve Sv Marka, održan još jedan skup u znak protesta protiv crnogorskog Zakona o slobodi vjeroispovijesti, a kao glavni govornik istakao se istoričar Čedomir Antić, koji je ostao upamćen po svom pozivu građanima Srbije, u emisiji "Ćirilica", da se napadnu crnogorski ambasadora u Srbiji Tarzana Miloševića, gdje god ga vide. Antić ni ovaj put nije razočarao velikosrpske nacionaliste, s obzirom da je u svom govoru, pokrio sve uobičajene floskule iz nacionalističkog repertoara - Crna Gora je srpska zemlja, predsjednik Crne Gore Milo Đukanović je faraon i prokletnik a oni koji ga podržavaju kriminalci i zlikovci.\nnedjelja, 19 januar 2020 08:01\nSrbija - pravoslavna džamahirija\nCrnogorski zakon o slobodi vjeroispovijesti na vidjelo je izgurao frustriranost srpskog nacionalizma i pokazao da je srpsko društvo u procesu restauracije primitivizma, ocjena je sagovomika Pobjede povodom najnovije sinergije crkvenih i akademskih krugova oličenih u studentima koji zastupaju stavove patrijarha srpskog.\nnedjelja, 19 januar 2020 07:21\nAnaliza IFIMS: SPC i dalje živi u vremenu Miloševića\nMeđunarodni institut za bliskoistočne i balkanske studije (IFIMES) iz Ljubljane je u opsežnoj analizi "Crna Gora 2020: Da li će Crnogorska pravoslavna crkva postati unijatska crkva?" naveo da, pogođena dugogodišnjim unutarfrakcijskim borbama, Srpska pravoslavna Crkva nije našla adekvatne odgovore kako prilagoditi svoje djelovanje nakon pada Slobodana Miloševića, potpisivanja mirovnih sporazuma za Bosnu i Hercegovinu i Kosovo (Dejtonski i Kumanovski sporazum), proglašenja nezavisnosti Crne Gore 2006. godine, a posebno nakon neposredne vojne konfrontacije Srbije sa SAD i NATO-om 1999. godine.\nsubota, 18 januar 2020 17:37\nsubota, 18 januar 2020 15:11\nAmbasada Crne Gore u Srbiji: Još jedna manipulacija, Rakočević nije bio na sinoćnjem skupu u Beogradu\nAmbasada Crne Gore u Republici Srbiji oštro demantuje tvrdnje poslanika Demokratskog fronta Milana Kneževića u tekstu objavljenom u pojedinim medijima u kojem se navodi da je "konzul Crne Gore Vuk Rakočević opservirao skup" u Beogradu.\nStrana 1 od 846


Nagorno-Karabah poziva međunarodnu zajednicu da prizna nezavisnost Republike - 03.10.2020, Sputnik Srbija\nNagorno-Karabah poziva međunarodnu zajednicu da prizna nezavisnost Republike\nMinistarstvo spoljnih poslova nepriznatog Nagorno-Karabaha pozvalo je međunarodnu zajednicu da prizna nezavisnost Republike u svetlu pogoršanja situacije u... 03.10.2020, Sputnik Srbija\nsukob u nagorno-karabahu, evropa, svet, vesti\n© SputnikVojnici karabaške armije na liniji razgraničenja u Nagorno-Karabahu\nMinistarstvo spoljnih poslova nepriznatog Nagorno-Karabaha pozvalo je međunarodnu zajednicu da prizna nezavisnost Republike u svetlu pogoršanja situacije u regionu.\n„Pozivamo međunarodnu zajednicu da prizna nezavisnost Nagorno-Karabaha kako bi se građanima zemlje obezbedila prava na život i miran razvoj. U trenutnim uslovima međunarodno priznanje Arcaha je jedini efikasan mehanizam za uspostavljanje mira i bezbednosti u regionu“, navodi se u saopštenju Ministarstva.\nMinistarstvo spoljnih poslova nepriznatog Nagorno-Karabaha takođe pozdravlja napore lidera zemalja-kopredsedavajućih Minskom grupom OEBS-a i međunarodne zajednice „koji su uglavnom usmereni na hitan prekid oružane agresije Azerbejdžana i deeskalaciju napetosti“.\n„Sve zahteve i pozive međunarodne zajednice cinično odbacuje trojni savez Turske, Azerbejdžana i terorističkih organizacija“, navodi se u saopštenju.\nTakođe se navodi da je „veliki oružani napad“ Azerbejdžana praćen „ozbiljnim kršenjem međunarodnog humanitarnog prava, kao i zakona i običaja primenjivanih tokom oružanih sukoba“.\nMinistarstvo navodi da „azerbejdžansko-turske oružane formacije namerno granatiraju gradove, sela i civilne objekte“, istakavši da „među civilima ima mnogo žrtava“.


Senat SAD nije uspeo da izglasa budžet - Aktuelnosti US\nOštro podeljeni američki Senat SAD nije uspeo da izglasa meru o gornjoj granice saveznog duga i tako izbegne delimično gašenje vlade, jer su republikanski poslanici uskratili svoje glasove neophodne za prevazilaženje zastoja.\nDemokrate nisu mogle da usvoje zakon koji, ako ne budu stupio na snagu u određenom roku preti da destabilizuje američku ekonomiju koja se bori da prevaziđe krizu izazvanu pandemijom kovid 19, prenosi Rojters.\nTesno senatsko glasanje, 48 glasova “za” , 50 “protiv” nije bilo dovoljno da “prođe” predlog zakona jer je za usvajanje zakonskog akta potrebno najmanje 60 glasova senatora.\nDemokrate koje imaju tesnu većinu u oba doma Kongresa sada imaju samo tri dana da pronađu novi način da vlada nastavi aktivno da funkcioniše jer se u četvrtak završava budžetska godina i državna administracija ostaje bez finansijskih izvora.\nOtvaranje Italije, cela zemlja u “beloj zoni”\nAmerika može da reši krizu izradom jednog jedinog novčića\n“Naša zemlja sada je suočena sa dve katastrofe nastale u režiji republikanaca”, rekao je Šumer posle glasanja.\nPrivremeno gašenje vlade bio bi veliki neuspeh za Bajdenove demokrate koji su se pozicionirali kao odgovorna stranka nakon haotičnog perioda vladavine republikanca Donalda Trampa.\nIZVOR: EURONEWS I FOTO: THE NEW YORK TIMES\nTags: Americka ekonomijabudzetska merakovid 19novo glasanjeoba doma kongresarepublikanski poslaniciSenatSenat SADsenatsko glasanje


Jovana Miljanović – Tekstovi Jovana Miljanović – Tekstovi\nZašto ne radim sa povoljnim, nego sa profesionalnim ljudima? Povoljni me dugoročno previše koštaju. Često mi neko piše da ga posavetujem gde da uloži novac kada je doneo odluku da svoj hobi pretvori u biznis. Moj odgovor je sledeći: Ako… Continue Reading →\nLjudi te prate zato što im koristi to što pričaš ili ih zabavlja, nema trećeg. Ako im dosađuješ i samo kačiš prodajne slike torbi ili nakita, nema šanse da ćeš preko toga izgraditi community ljudi koji veruju, vole i koriste… Continue Reading →\nKako da gradiš biznis od nule preko mreža u 2019: Prvo daješ besplatan sadržaj putem bloga, mreža ili kanala po tvom izboru. Sadržaj mora biti dobar, ljudima koristan i ti treba da znaš oblast o kojoj pričaš. Moraš se pojavljivati… Continue Reading →\nPisala mi je jedna divna, mlada devojka sa molbom da joj napišem šta bih savetovala mladima koji tek završavaju fakultet i koji se osećaju izgubljeno i imaju strah da neće uspeti. Evo nekih saveta po kojima sam ja gradila svoj… Continue Reading →\nDanašnji gost na blogu je Milena, po zanimanju psiholog i u srcu veliki kreativac. Podeliće sa vama savete o tome kako da pronađete karijeru po svojoj meri, jer je to pitanje koje najčešće dobijam kada je posao u pitanju na… Continue Reading →


Fudbaler Partizana Ognjen Ožegović rekao je danas da je njegova ekipa imala veliku želju da pobedi u “večitom” derbiju i da bi menjao sve golove koje je postigao ove sezone za pobedu protiv Crvene zvezde.\nPartizan je juče izgubio na gostovanju od Crvene zvezde sa 1:2, u 157. “večitom” derbiju i najverovatnije izgubio šampionsku titulu. Crveno-beli su poveli golovima Nemanje Radonjića u 18. i Aleksandra Pešića u 21. minutu, a gol za Partizan postigao je Ognjen Ožegović u petom minutu nadoknade vremena iz jedanaesterca.\n“Loše smo otvorili utakmicu, nismo uspeli da ostvarimo pas igru i Zvezda je presingom na sredini terena iskoristila naše greške. Možda se činilo sa strane da imaju veću želju za pobedom, ali mogu da dam život za svakog igrača da niko nije imao veću želju od nas. Jednostavno splet nesrećnih okolnosti u prvih 20 minuta posle kojih je bilo teško izdići se posle takvog udarca”, rekao je Ožegović za klupski sajt.\n“Dva penala su bila na meni u dva derbija, ali nažalost osim onog u prvom derbiju, ovaj drugi mi ništa ne znači. Zoran Tošić je odlično šutirao, ali sreća nije bila na našoj strani, negde je nismo ni zaslužili. Žao mi je što on nije više igrao jer je iskusan igrač sa mnogo utakmica ovakvog naboja. Sigurno da nam mnogo znači. Istina je da bih menjao sve golove u sezoni za pobedu u derbiju”, rekao je Ožegović.\n“Ostaje nam da se okrenemo Kupu, da u nama proradi inat i da pobedimo sve do kraja”, rekao je Ožegović.\nŠtoper Partizana Nemanja Miletić rekao je da je njegova ekipa “samu sebe pobedila”.\n“Nismo ušli u utakmicu kako treba i jednostavno smo svi igrali ispod nivoa, a prvo krećem od sebe. U drugom poluvremenu smo bili bolji, ali je već bilo kasno jer su nas presekla dva gola, a Zvezda je to znala da sačuva. Krivo mi je, ali vreme ne mogu da vratim, a od kuknjave nema ništa. Koliko god da je teško, a teško je, moramo se okrenuti ka Čukaričkom gde jurimo Kup Srbije”, naveo je on.\nTagoviderbi ožegović partizan press serbia\nMančester siti novi šampion Engleske, poraz Junajteda\nVaš horoskop za dan 12. januar 2018.\nMarch 17, 2017 5:39 pm


Opštine, neispunjen zahtjev Vlade Bošnjacima Kosova\nNaslovnica NAJNOVIJE Politika Opštine, neispunjen zahtjev Vlade Bošnjacima Kosova\nKosovo – Politički predstavnici Bošnjaka smatraju da ni nakon pet godina od proglašenja nezavisnosti Kosova, nisu rješeni ključni problemi Bošnjaka.\nPosebno ističu problem nezapošljenosti, nedovoljnog ulaganja u bošnjačkim sredinama, nedobijanja opština u procesu decentralizacije, obrazovanja i poštivanja garantiranih prava.\nRasim Demiri, zastupik u Parlamenu Kosova\nIstičem sa ponosom da su Deklaraciju nezavisnosti poptisalli i naši bivši zastupnici iz Koalicije Vakat. Da je Kosovo na dobrom putu izgradnje svoje nezavisnoti potvrda su i priznanja od preko 90 država svijeta, zatim da je naša država primljena u nekim međunarodnim institucijama i inicijativama. Ta činjenica će uticati na jačanju ekonomskog razvoja i bržeg priključenja EU.\nU periodu od pet godina bošnjačka zejdnica se snažnije integrisala u kosovsko društvo, urađeno je dosta toga sa aspekta zakonodavstva. Usvojeno je dosta zakona koji idu u prilog položaju i ostvarivanju prava, poput Zakona o praznicima, na osnovu kojeg je bošnjačka zajednica dobila svoj memorijalni praznik, 28. septembar – Dan Bošnjaka. Završen je i poznati su rezultati popisa stanovništva, gdje je naš narod potvrdio svoj nacionalni identitet širom Kosova.\nEmilija Redžepi, zastupnica u Skupštini Kosova\nKosovo je mlada država u razvoju i tranziciji, Ima puno nedostataka i grešaka u procesu jačanja državnosti. Mi kao integrisana zajednica u kosovsko društvo, učesnici svih važnijih poslijeratnih demokratskih procesa, na osnovu posljednjeg popisa aprila 2011. godine, na drugom smo mjestu po brojnosti na Kosovu, nažalost bez svoje lokalne samouprave. Po prvi put smo potvrdili svoj nacionalni bošnjački identitet i svoj bosanski jezik.\nNaš, bosanski jezik je priznat i Statutom opštine Prizren kao službeni jezik. Naravno da imamo svojih poteškoća, ali gledajući globalno, dio smo kosovskog društva i dijelimo sve ono dobro i loše sa ostalim građanima Kosova, ravnopravno uz poštovanje svih… Dijelimo vrijednosti i demokratiju kao u državama zapadne Evrope, pokušavamo, maksimalno, kao zajednica da utičemo u svim procesima u cilju naše afirmacije i opstanka.\nKosovo je jedna od najmlađih država na svijetu te se nadamo da će proces liberalizacije svim našim građanima stvoriti bolje perspektive te da će moći slobodno da se kreću i da rade u državama zapadne Evrope, da će biti pojačan protok robe i usluga. Nadamo se da će to biti omogućeno tokom sljedeće godine.\nNama je najbitnije raditi na podizanju svijesti svakog našeg građanina, na podizanju rejtinga u našoj zajednici, na lokalnom i centralnom nivou. Bošnjaci moraju sami da se bore za svoja prava.\nSvim građanima Kosova čestitam u ime NDS-a i u svoje lično ime pet godina nezavisnosti naše mlade države i želim još puno pozitivnih pomaka u budućnosti.\nHamza Balje, nezavisni zastupnik u Skupštini KosovaNa petu godišnjicu nezavisnosti, naša mlada država se i dalje suočava sa teškim stanjem privrede, visokom stopom nezaposlenosti, ekonomskom krizom, migracijom stanovništva gdje Bošnjaci prednjače, zastojem u reformama… To su izazovi sa kojima ćemo se suočavati i u narednom periodu. Domaći i međunarodni faktor, trebalo da daju primat razvoju demokracije i ekonomije, kojim bi se poboljšao život svih građana Kosova.I pored skepticizma koji vlada, država ide ka ekonomskom buđenju, ka ispunjavanju obaveza na putu ka europskim integracijama. Institucije bi trebalo da ulože više napora kako bi jedina zemlja na zapadnom Balkanu, bila napokon uključena u viznoj liberalizaciji, odnosno “bijelom šengenu”. Očekujem da će se većinski albanski narod posvetiti veću pažnju u poštivanju prava nevećinskih zajednica, naročito konstruktivnom dijelu Kosova, čija su prava zagarantirana Ustavom Republike Kosova.Nadam se da će biti ispunjena naša očekivanja oko dobijanja novih opština, da će se povećati procenat zaposlenosti kod pripadnika nevećinskih zajednica u javnim institucijama, da če biti ispoštovano pravo na ravnopravnost upotrebe jezika, narocito na lokalnim nivoima, u medijima, visokoškolskom obrazovanju… Na taj način ćemo biti bliži EU.\nHusnija Bešković, predsjednik Nove bošnjačke stranke\nUkoliko se osvrnemo na perod od pet godina nezavisnosti možemo konstatovati da ima značajnog progresa u svim poljima društvenog života na Kosovu. Učinjeno je puno na uspostavljanju i razvoju demokratskih institucija i čine se veliki napori da međunarodni status Republike Kosova svakim danom bude što povoljniji sa ciljem da što veći broj zemalja prizna republiku Kosovo. Intenzivno se radi na ispunjenju uslova vezano za liberazaciju viznog režima za građane Republike Kosova.\nU toku su i pregovori sa susjednom Srbijom koji vode normalizaciji odnosa između dvije zemlje i još čitav niz aktivnosti kako bi Kosovo bilo uključeno u sve međunarodne institucije.


Tenzije u Bukureštu: Rumuni obaraju Partizanov rekord, Norvežani prete prekidom - Sportska centrala\nTenzije u Bukureštu: Rumuni obaraju Partizanov rekord, Norvežani prete prekidom\n15 okt 2019. 16:31\nReprezentacije Rumunije i Norveške odmeriće snage u kvalifikacijama za Evropsko prvenstvo, a utakmica privlači pažnju i zbog predigre van terena.\nKako mediji u Rumuniji najavljuju očekuje se obaranje Partizanovog rekorda – Rumuni su kažnjeni zbog nedoličnog ponašanja navijača na utakmici sa Španijom pa se najavljuje čak oko 30.000 dece na tribinama stadiona u Bukureštu.\nI to je lepša strana priče, a za onu manje lepo pobrinuli su se Norvežani, preciznije mediji u ovoj zemlji koji su preneli informaciju da se igrači i stručni štab spremaju da napuste teren ukoliko bude rasizma na tribinama.\nO tome su govorili čak i selektor Lagerbak kao i Sven Graf, PR menadžer norveške reprezentacije, koji je rekao da će na prvu pojavu rasizma odmah obavestiti glavnog sudiju i nakon toga preduzeti odgovarajuće korake.\nPred ovu utakmicu Rumunija je treća na tabeli sa 13 bodova, tri više od Norveške, a prva dva mesta zauzimaju Španija sa 19 i Švedska sa 14 bodova.


Radio TV Stara Pazova - SUTRA PRVA SEDNICA SO ST.PAZOVA\nSUTRA PRVA SEDNICA SO ST.PAZOVA\nKonstitutivna sednica nove Skupštine opštine Stara Pazova održaće se sutra u 10.00 časova, a na dnevnom redu će biti Izbor članova Komisije za potvrđivanje mandata odbornika, izbor predsednika Skupštine opštine Stara Pazova, postavljanjenje sekretara Skupštine opštinei izbor zamenika predsednika Skupštine opštine Stara Pazova.\nU pripremljenom materijalu za sednicu odbornici su dobili i izveštaj Opštinske izborne komisije o sprovedenim izborima. Podsećamo, da je lista Pokrenimo Srbiju Tomislav Nikolić osvojila 8.054 glasa i 16 odborničkih mesta. Lista Izbor za bolji život Boris Tadić osvojila je 6.812 glasova i ima 13 odbornika u novom skupštinskom sazivu. Koalicija SPS - PUPS osvojila je 3.431 glas i imaće 7 odbornika. DSS Vojislav Koštunica je osvojila 2.899 glasova i ima 5 odbornika, SRS je osvojila 1.975 glasova i ima 4 odbornička mesta u novom skupštinskom sazivu, a Jedinstvena Srbija - Dragan Marković Palma osvojila je 1.863 glasa i ima 3 odbornika.


Rezervni igrač udario rivala dok je izvodio aut?! Odmah zatim i sukob trenera! - alo.rs\nAUTOR: Alo.rs/F.I DATUM I VREME: 26.10.2020. 22:53\nSituacija je razrešena tako što je rezervnom igraču Metalca pokazan crveni karton, ali su ostale ružne scene sa meča u Milanovcu.\nMetalac i Radnik, Foto: Printscreen/Youtube/PrvaligaSrbi\nMetalac i Radnik iz Surdulice su podelili bodove u utakmici 12. kola Linglonga (1:1), ali je meč u Gronjem Milanovcu obilovao incidentima pa ćemo videti da li će biti posla i za disciplinske ograne FSS-a.\nTenzija igrača i trenera dva tima dostigla je vrhunac posle izjednačujućeg pogotka domaćina u 76. minutu kada smo videli nesvakidašnje scene. Naime, dok se jedan igrač Radnika spremao da izvede aut, rezervni fudbaler Metalca Nikola Popović prišao mu je i gurno ga s leđa iz čista mira.\nBio je to povod da se na njega ustreme fudbaleri Radnika, pa je na aut-liniji nastala velika gužva. U incident su se ubrzo uključili i treneri dva tima Žarko Lazetić (Metalac) i Slavoljub Đorđević (Radnik), stari rivali iz perioda kada su vodili mlađe kategorije Partizana i Zvezde.\nĐorđević je bio agresivniji i pokušao čak fizički da se obračuna sa Lazetićem, ali su pripadnici obezbeđenja sprečili tuču dva trenera.\nTakođe, kamere Linglong lige su iz boljeg zabeležile ovaj incident, koji počinje na 03:25 minuta od početka snimka.\nIvanić se oglasio posle neiskorišćenog penala, njegove reče su odjeknule Srbijom\nOtkriveno gde će nova tehnologija biti smeštena i kada će svečano biti upotrebljena!


Zbog velikog interesovanja sugrađana da sklope Sporazum o reprogramu svih dugovanja za komunalne usluge, doneta je odluka da se produži rok do 31. oktobra 2018. godine.\nTokom cele prošle radne nedelje veliki broj sugrađana je došao u JSP Kragujevac u nameri da sklopi Sporazum o reprogramu. Stvarale su se ogromne gužve i veliki redovi, a vidljiva je bila i strepnja kod sugrađana da li će svi stići na vreme da predaju zahtev i otpočnu proceduru.\nSpremnost svih zaposlenih u JSP Kragujevac da sugrađanima izađu u susret, da bi se ispoštovala njihova potreba da izmire sva svoja dugovanja sklapajući Sporazum o reprogramu, doneta je odluka da se istek roka produži do kraja oktobra 2018. godine.\nDa ponovimo, svi sugrađani koji žele da izmire svoja dugovanja na ovaj način, mogu da dođu u JSP Kragujevac svakog radnog dana od 8,00 do 14,00 časova, a subotom od 8,00 do 12,00 časova. Sporazum o reprogramu mogu da sklope vlasnici nekretnina i potrebno je da sa sobom ponesu važeću ličnu kartu.


Vikiliks: CIA špijunira iz Frankfurta | Politika | DW | 08.03.2017\nSpecijalna hakerska jedinica CIA deluje u Frankfurtu – u prostorijama tamošnjeg Generalnog konzulata SAD, kako to pokazuju dokumenta koju je počela da objavljuje uzbunjivačka platforma Vikiliks.\nPrema najnovijim otkrićima platforme Vikiliks, Centralna obaveštajna agencija (CIA) je usred Nemačke stacionirala specijalnu hakersku jedinicu koja priprema kibernetičke napade na ciljeve u Evropi, Africi i na Bliskom istoku. Vikiliks je čitavu dokumentaciju o njenom radu počeo da objavljuje pod nazivom „Kupola 7: otkrivene hakerske alatke CIA“ i to kao – prema sopstvenim navodima – najobimniju dokumentaciju te vrste u istoriji. Platforma navodi da pomenuta jedinica ima ime „Grupa za razvoj inženjeringa“ (EDG) i deo je odeljenja CIA koje, sa oko 5.000 zaposlenih, radi kao Centar za kibernetičku špijunažu i nalazi se u Lengliju u saveznoj državi SAD Virdžiniji. Dokumenta o kojima je reč potiču iz priručnika za hakere koji ima 16.000 strana i nalazi se na serverima CIA koji nisu povezani sa internetom, ali jesu sa posebno dobro obezbeđenom intranet-mrežom zvanom DEVLAN. Tekstovi potiču iz nekoliko poslednjih godina – najnoviji iz 2016. godine.\nPreuzimanje kontrole nad „pametnim“ automobilima\nU nekim dokumentima se opisuje kako su hakeri razvili specijalan program koji određenu seriju „pametnih televizora“ firme Samsung pretvara u prislušne uređaje. Program „Plačni anđeo“ TV-aparate Samsungove serije F-8000 modifikuje tako da mogu da snimaju sve razgovore u prostoriji i šalju snimke na server CIA. Televizor za to vreme izgleda kao da je isključen. Glavni cilj stručnjaka EDG je da obezbede tajnoj službi pristup šiframa, podacima, internet-kamerama i mikrofonima, ali i podacima o lokaciji ciljnih osoba, te o njihovom načinu života. U njihovu delatnost spada i uništavanje informacija na računarima.\nIzazov za hakere\nOva izborna kampanja u SAD je sve samo ne dosadna. Ipak, vest da bi hakeri mogli da manipulišu izbore izazvala je dodatne napetosti. Ko će izabrati budućeg predsednika SAD: građani, hakeri, neka strana vlada...? (17.10.2016)\nHakeri „razvalili“ mrežu Bundestaga\nNakon otkrića hakerskog napada na internet-mrežu Bundestaga, jasno je da tu mrežu više nije moguće spasiti. Sve ukazuje na to da je napad izveden iz Rusije. Među poslanicima raste nezadovoljstvo. (12.06.2015)\nNa nišanu ruskih tajnih službi\nIza hakerskih napada na računare nemačkog Bundestaga krije se najverovatnije ruska tajna služba. Postoji veliki broj indicija da Kremlj drži Nemačku na oku. (03.02.2016)\nCIA je razvila veliki broj programa koji omogućavaju očitavanje svih mogućih podataka sa mobilnih telefona, kao i praćenje komunikacije preko aplikacija kao što su VotsEp ili Vajber, bez obzira na to da li je ta komunikacija šifrovana ili ne. Dokumentacija do koje je došao Vikiliks pokazuje i da CIA od oktobra 2014. istražuje mogućnosti upada u kontrolne sisteme modernih automobila i kamiona. Tačna svrha preuzimanja kontrole nad vozilima nije navedena, ali, kako piše Vikiliks, „CIA bi mogla da upotrebi vozila kao oružje za ubistva koja je gotovo nemoguće rasvetliti.“ Iz dokumenata ne može da se zaključi koji su konkretni ciljevi takvih akcija, ali se iz njih vidi da je grupa EDG testirala svoje programe u nekoj vrsti simulatora u kojem su ciljevi računari u Velikoj Britaniji, Kini, Iranu, Saudijskoj Arabiji i SAD.\nKorišćenje „tuđeg rukopisa“\nIz dokumenata može da se zaključi ponešto i o načinu rada programera stacioniranih u Frankfurtu. Njima se, na primer, preporučuje da za Nemačku lete Lufthanzinim avionima, jer se u njima služe besplatna alkoholna pića. Tu piše i koji frankfurtski hoteli su provereni kao sigurni za noćenje, da se novac podiže samo na bankomatima banke Dojče bank i da se prilikom napuštanja hotela dobro proveri da li su u koferu svi poneti elektronski aparati. Kao povoljna okolnost se navodi i da hakeri, kada jednom stignu od Frankfurta, mogu da putuju u 25 evropskih zemalja – uključujući Francusku, Italiju i Švajcarsku – a da im pri tome niko ne kontroliše pasoš, sve zahvaljujući Šengenskom sporazumu.\nPogledajte video 06:29\nTrajni link https://p.dw.com/p/2YZu9\nVikiliksova dokumentacija govori i o grupi „Senka“, posebnoj jedinici CIA čiji je zadatak da neguje „kartoteku“ sa tehnikama kibernetičkih napada koje su izvele grupe iz drugih zemalja. Svaki kiber-napad je izveden na određeni način koji bi mogao da bude prepoznat i da ukaže da je u nekoj drugoj prilici na delu verovatno bila ista grupa. „Senka“ ne samo što tom kartotekom može da proširi sopstveni repertoar, već može i da sopstvene napade „obuče“ u „tuđe ruho“ kako bi izgledalo da ih je izveo neko drugi, „na primer, Ruska federacija“ – kako piše Vikiliks.\nOvaj portal posebno ukazuje na mogućnosti da kibernetičko oružje dospe u pogrešne ruke i navodi da je CIA „nedavno izgubila kontrolu nad velikim delom svog hakerskog arsenala“, bez drugih detalja o tome, ali objašnjava da je tom prilikom došao u posed više od 8.700 dokumenata „iz krugova bivših vladinih hakera, kao i takozvanih kontraktora, zaposlenih u privatnim firmama koje su se stavile u službu vladinog bezbednosnog aparata. „Izvor dokumenata“, kako piše Vikiliks, „želi da pokrene debatu o operacijama CIA – i pre svega o pitanju da li su te operacija „pokrivene“ važećim zakonima, kao i da ukaže da o korišćenju kiber-oružja treba diskutovati otvoreno i demokratski.\nKljučne reči Vikiliks, CIA, hakeri, Fankfurt, Nemačka, Senka, EDG, politika\nTrajni link https://p.dw.com/p/2Ypcw\n„Ruski hakeri“ i „nuklearna odmazda“ 28.02.2018\nNova strategija nuklearne odmazde kiber-napada zabrinula je Rusiju. Ta zemlja je već optužena da se, koristeći usluge hakera, umešala u predsedničku kampanju u SAD 2016. godine.


May 27, 2021 adminR\nFord Motor Co objavio je da razvija dve namenske platforme potpuno električnih vozila, jednu za kamione i terence, drugu za automobile i manje SUV-ove, kao deo strategije za hvatanje priključka u globalnoj trci elektrifikacije vozila sa svojim konkurentima General Motors Co, Volkswagen AG i Tesle.\nSve-EV platforme deo su ambicioznog višegodišnjeg plana vrednog više milijardi dolara, koji će američki proizvođač automobila predstaviti investitorima na svom Danu tržišta kapitala u onlajn događaju.\nNamenske platforme će Fordu pružiti zajedničke arhitekture – uključujući deljene komponente šasije, elektromotore i baterije – na kojima će temeljiti mnoga svoja buduća električna vozila. To će mu omogućiti da pojednostavi i smanji troškove svega, od logistike do proizvodnje, jer prelazi sa globalne palete proizvoda uglavnom na fosilna goriva.\nFord je rekao da ne komentariše buduće spekulacije o proizvodima.\nNa događaju za investitore, kompanija će takođe pružiti više detalja o svojoj dugoročnoj strategiji baterija, uključujući nedavno najavljeno zajedničko ulaganje sa korejskom kompanijom SK Innovation, kao i šire ciljeve za električna, komercijalna i samovozna vozila, rekli su izvori.\nFord je ranije rekao da će potrošiti 22 milijarde američkih dolara do 2025. godine na elektrifikaciju mnogih svojih automobila u Americi, Evropi i Kini. Izvori su rekli da Ford planira da lansira najmanje devet potpuno električnih automobila i terenaca i najmanje tri električna kamiona, kombija i veće terenske automobile, uključujući izdanja druge generacije Ford F-150 Lightning i Mustang Mach-E na sredinom decenije.\nMeđutim, ono što izvršni direktor Forda Jim Farley ne može da predvidi jeste da li će – i koliko – kupci prihvatiti novija vozila na baterije, čak i ako su u stanju da se poklapaju ili nadmašuju trenutne motore sa unutrašnjim sagorevanjem po ceni, performansama i operativnim troškovima. Tu brigu dele gotovo svi proizvođači automobila, osim Tesle, čija je linija 100% električna.\nTradicionalni Fordovi rivali pregazili su napredak, i VW i GM su desetinama milijardi dolara posvetili elektrifikaciji svoje flote na istim tržištima kao Ford, ali po agresivnijim voznim redovima. VW i GM će imati najmanje dve namenske EV platforme, na kojima će biti zasnovana mnoga njihova buduća vozila.\nVW je lansirao prvo svoje potpuno novo električno vozilo ID.3 prošle godine u Evropi, dok će GM početi da gradi svoj novi Hummer EV kamionet kasnije ove godine u Sjedinjenim Državama. Obe kompanije takođe izbacuju dodatne EV modele koji će deliti ključne komponente sa tim vozilima.\nFord je početkom ove godine predstavio Mustang Mach-E, električni crossover izgrađen na novoj namenskoj platformi sa unutrašnjom oznakom GE.\nNovija verzija te platforme, nazvana GE2, biće predstavljena sredinom 2023. godine, što je osnova novih SUV-ova Ford i Lincoln, prema Sem Fiorani-ju, šefu globalnog predviđanja u AutoForecast Solutions.\nIsta GE2 platforma će se na kraju koristiti kao osnova za zamenu za Mustang coupe i Mach-E.\nFord će u Evropi koristiti drugu platformu putničkih automobila – verziju Volkswagenove MEB arhitekture – u Evropi za najmanje dva nova modela, počev od 2023. godine.\nU februaru je Ford rekao da će njegova evropska postaja biti potpuno električna do 2030. godine.\nRedizajnirani F-150 Lightning, koji bi trebalo da bude završen krajem 2025. godine, očekuje se da bude prvi koji će primeniti novu TE1 kamionsku arhitekturu, rekao je Fiorani. Lightning prve generacije, koja će biti predstavljena sledećeg proleća, koristi platformu koja je u velikoj meri izvedena iz standardnog F-150.\nFord bi takođe mogao da koristi novu platformu TE1 za električne verzije terenaca Lincoln Navigator i Ford Expedition.\nDHL će pokrenuti podružnicu Air Austria


Odloženi protesti protiv Nobelove nagrade za Handkea\nProtesti protiv dobitnika Nobelove nagrade Petera Handkea, koji su za danas pre prepodne zakazani ispred Ambasade Kraljevine Švedske u Prištini, otkazani su jer nisu odobreni od policije.\nOkupljeni ispred zgrade švedske ambasade (Foto RTS)\nIspred grupe profesora sa Univerziteta u Prištini, koja stoji iza organizacije protesta, jedan od organizatora je okupljenim novinarima brojnih albanskih i srpskih redakcija saopštio da se protesti odlažu jer nije dobijena dozvola policije za okupljanje, uz obrazloženje da je skup trebalo da budu najavljen 72 časa unapred.\nTakođe, najavljeno je da će o vremenu i mestu protesta obavestiti javnost.\nMeđutim, ispred zgrade švedske ambasade, u naselju gradić Pejton u širem centru Prištine, okupila su se četvorica Albanaca obučena u nacionalne simbole, a jedan od njih nosio je parolu na kojoj je pored fotografije uplakanog deteta pisalo: „Evropo gde si, gde ti je savest“.\nNiko od službenika švedske ambasade nije se pojavljivao tokom tih kraćih protesta, dok su zgradu obezbeđivale pojačane snage kosovske policije.\n31.05.2020 Vlada Kosova donela odluku o ukidanju određenih mera (630)\n31.05.2020 Od ponedeljka se otvaraju svi prelazi i ukidaju epidemiološke mere (433)\n31.05.2020 Donja Gušterica: Napadnuta dvojica Srba (394)\n31.05.2020 Novi protesti meštana Štrpca zbog izgradnje MHC (310)


IKEA napravila energetski održivu robnu kuću - Domino magazin\nIKEA napravila energetski održivu robnu kuću\nPrvu na svetu\nNaslovna » PopArt » Dizajn » IKEA napravila energetski održivu robnu kuću\nIKEA završava svoju prvu energetski održivu prodavnicu. Nalazi se kod Dizeldorfa a ono što je izdvaja je korišćenje prirodnog svetla, kao i upotreba energetski efikasnijih tehnologija, prirodnih materijala i eksterijerom koji mogu da koriste kako radnici tako i posetioci, prenosi B92.\nOva prodavnica predstavlja promenu celokupnog koncepta originalne robne kuće koja izgleda kao “plava kutija”, bez mnogo prirodnog osvetljenja.\nIKEA inače već neko vreme radi na unapređenju energetske efikasnosti u nastojanju da se obezbedi energetska nezavisnost kroz veću proizvodnju obnovljive energije u odnosu na količinu koju kompanija potroši u poslu.\nTako recimo i prva robna kuća u Srbiji kod Bubanj potoka ima ugrađene savremene tehnologije koje doprinose održivosti i ekonomskoj isplativosti rada objekta. Među prednostima u radu prvu robnu kuću karakteriše sistem za separaciju i zbrinjavanje 23 frakcije otpada, pa manje od 10% otpada ide na deponiju. Robna kuća poseduje geotermalne pumpe sa šest geotermalnih bunara koja služe za grejanje i hlađenje samog objekta. Sakupljena kišnica koristi se za ispiranje toaleta i to je verovatno prvi takav primer u održavanju i radu robne kuće na tržištu Srbije. Sva unutrašnja i spoljašnja rasveta je LED, čime se doprinosi da objekat ostvari velike uštede u potrošnji električne energije, postavljeni solarni paneli na krovu objekta obezbeđuje deo potrebne energije za funkcionisanje objekta.\nPovezanoekologijaIkeaikea srbijaodrživa energijaodrživi razvoj\nKultni stari proizvodi su stigli i u robnu kuću Beograd\nUnosi vesele boje u sivu jesen\nDizajn će ubiti marketing\nKaže (bivši) šef dizajna IKEA\nOva kuća je vaš san


Republika / Odložen još jedan sudar Titana: Karleuša se nije pojavila na današnjem ročištu sa Cecom!\nKarleuša i Ceca se sude godinama\nNaime, okrivljena, Jelena Karleuša nije se pojavila pred ogranima pravde. Povod pretresa su Karleušine tvrdnje u javnosti da je Ceca umešana u livkidaciju Zorana Davidovića Ćande, nakon čega je Ražnatovićeva podigla krivičnu tužbu.\nKarleuša je putem svog pravnog zastupnika istakla kako jutros nije bila u stanju da se pojavi pred sudijama.\n- Ceca se uredno, kao uvek do sada, pojavljivala na ročište, dok Jelena ponovo nije došla. Sudija je bio primoran da ročište zakaže za februar, gde bi Karleuša trebalo da se pojavi - objašnjava izvor.\nNakon što je napustila sud u Katanićevoj ulici, Ceca nije davala izjave, već je u pratnji svog advokata ušla u auto i zaputila se u nepoznatom pravcu.\nEstrada Zabava Pevačica Ceca Ražnatović Jelena Karleuša Suđenje


Treći put u našem gradu manifestacija “Izađi mi na teglu” – TV Kikinda\nManifestacija „Izađi mi na teglu“ će 5. sptembra biti organizovana na Gradskom trgu. Do sada je za takmičenje prijavljeno 15 ekipa, a sav potrebni materijal je obezbedio organizator. U okviru jednodnevne manifestacije planiran zabavni program i Mini tegla bazar.\nTakmičenje u kuvanju pravog srpskog ajvara peti put se organizuje na nivou Srbije, a u Kikindi će biti organizovano po treći put, čime manifestacija dobija prefiks tradicoiionalna. Kako je rekao Stefan Kresoja, ispred Odseka za poslove razvoja grada, manifestacija je vrlo dobro prihvaćena u gradu te je bilo i za očekivati dobar odziv:\n-Takmičiće se ekipe koje će se boriti za najbolji kikindski ajvar. NJih će ocenjivati tročlani stručni žiri, u sastavu: najbolji lokalni kuvar, tehnolog i ličnost koja je ostvarila zapažene rezultate za naš grad. Ekipe su većinom iz redova organizacija i udruženja, broj ekipa je limitiran, te nismo mogli da uvrstimo sve prijave u takmičarski deo.\nU okviru najvećeg gastronomskog karavana na Balkanu biće postavljene i tezge u okviru Mini tegla bazara, a u zabavnom programu će učestvovati i razna kulturno umetnička društva, koja će i otvoriti ovogodišnju manifestaciju „Izađi mi na teglu“.\n← Interaktivna radionica kao podrška firmama koje zapošljavaju osobe sa invaliditetom Cena meda ne menja se već nekoliko godina, a troškovi rastu →


infinitum: Zbog smrti Borisa Trivana otkazuje se NOIZZ Fashion Award\nZbog iznenadne smrti Borisa Trivana, glavnog i dogovornog urednika portala NOIZZ, otkazuje se NOIZZ Fashion Award koji je trebalo da bude održan u nedelju uveče, 28. oktobra, u okviru Belgrade Fashion Week u beogradskom BelExpo Centru, saopštila je kompanija Ringier Axel Springer d.o.o.\nNOIZZ Fashion Award, nagrada za mlade i talentovane modne dizajnere iz regiona, ustanovljena je 2017. godine kada je i po prvi put bila dodeljena istoimena nagrada. Kako se dodaje u saopštenju, druga po redu NOIZZ Fashion Award... »\nOtkazuje se NOIZZ Fashion Award\nZbog iznenadne smrti Borisa Trivana, glavnog i odgovornog urednika portala NOIZZ, otkazuje se NOIZZ Fashion Award powered by Honor, koji je trebalo da bude održan u nedelju uveče, 28. oktobra, u okviru Belgrade Fashion Week u beogradskom BelExpo Centru.\nNOIZZ Fashion Award, nagrada za mlade i talentovane modne dizajnere iz regiona, ustanovljena je 2017. godine kada je i prvi put i dodeljena. Druga po redu NOIZZ Fashion Award biće organizovana naknadno, o čemu će javnost na vreme... »


Crveni univerzitet „Karl Marks“ – Crvena akcija / Crvena inicijativa\nUniverzitet i studenti često su bili značajno uključeni u političke turbulencije tokom 1990-ih godina u Srbiji. Međutim, posle smene režima 2000. godine, vlast od njih očekuje da prihvate dvostruku ulogu u fazi ubrzane integracije zemlje u zapadnoevropske privredne i političke tokove.\nS jedne strane, akademskoj sredini dodeljena je autonomija bavljenja svojim partikularnim operativnim problemima, kao što su reforma univerziteta i dovijanje za preživljavanjem u tržišnim uslovima, čime je suštinski depolitizovana i lišena prerogativa jednog od nosilaca javne kritike društveno-političkog života, kojima se isticala u odlučnim momentima borbe s Miloševićevim režimom. Na drugoj strani, pak, stajala su očekivanja da, tako tretirani studenti i univerzitet, u skladu sa svojom intelektualnom strukturom treba da predstavljaju rezervoar vitalnih, kvalifikovanih i kompetitivnih slojeva koji će podržati projekat društvene transformacije, zasnovan na načelima političko-ekonomskog liberalizma.\nPasiviziranost koja je karakterisala takvo stanje „kraja istorije“ na univerzitetima u Srbiji prvi put je ozbiljnije prekinuta studentskim protestima koji su u Beogradu izbili u jesen 2006. godine, a koji su imali eksplicitno socijalni karakter, i ostali upamćeni po parolama „Dole školarine!“ i „Znanje nije roba!“.\nBudući da se već najavljuju nove studentske borbe protiv visokih školarina i socijalne marginalizovanosti, ima smisla podsetiti se na to da se ovih dana obeležava četrdeseta godišnjica od demonstracija 1968. godine.\nJuna 1968. godine, kada se studentska pobuna širila u svetskim razmerama, beogradski studenti i studentkinje, posle prvih sukoba s policijom kod Studentskog grada, zauzeli su Filozofski fakultet u Beogradu, praveći od njega epicentar kritike raslojavanja u jugoslovenskom društvu, reagujući na posledice tržišnih reformi 1965. godine. Taj protest, koji se ubrzo proširio i na ostale univerzitetske centre u Jugoslaviji, zasnivao se na kritici birokratske uzurpacije društvene moći i traženju istinski socijalističkih solucija, a posebno je ukazivao na zatvorenost univerziteta za decu radničkog i seljačkog porekla, kao i na siromašenje studenata i univerziteta usled prevage tržišno-ekonomske orijentacije u društvenim odnosima.\nStudentski zahtevi kretali su se tragom izrazito socijalističkog i revolucionarnog programa: svesno ovladavanje zakonom vrednosti nasuprot tržišnoj stihiji; javna demokratska kontrola organa na vlasti i sredstava masovnog komuniciranja nasuprot birokratsko-etatističkom voluntarizmu i manipulaciji; jednakost na temelju društvene svojine i raspodele prema radu nasuprot obnavljanju kapital-odnosa i bogaćenja mimo rada; uspostavljanje vlasti radničke klase na svim nivoima društva nasuprot sužavanju radničkog samoupravljanja na fabrički krug; radničko-klasno ustrojstvo obrazovnog sistema nasuprot njegovom građanskom karakteru.\nNa beogradskom Filozofskom fakultetu izvršeno je simboličko sažimanje studentskih zahteva kojima je univerzalna lozinka Francuske revolucije „sloboda, jednakost, bratstvo“ obojena crveno. Tako je na Filozofskom fakultetu 4. juna 1968. godine predloženo da se Beogradski univerzitet ubuduće zove – Crveni univerzitet „Karl Marks“.


Trener i konsultant, Valor Akademija\nJedna od prednosti rada u bankarskom sektoru u razvoju tokom dvehiljaditih godina je dragocena prilika da se iskusi velika širina poslova koju u velikim i razvijenim institucijama pokrivaju čitavi timovi stručnjaka. To vam omogućava da izaberete oblast u kojoj možete dati najveći doprinos.\nMoja prva “simpatija” je projektno finansiranje u oblasti stanogradnje. Srećan sam što sam kroz svoj rad u Real Estate-u u banci ispratio građevinski bum u Beogradu i Srbiji koji je počeo nakon 2000. godine. Građevinska industrija funkcioniše po principu multiplikatora: povezana je sa mnogim drugim industrijama i svaki investirani dinar u građevinu višestruko utiče na bruto društveni proizvod.\nAli građevina je i tipičan predstavnik ciklične industrije: u periodima privrednog rasta i ona raste, ali prvi znaci recesije utiču da u ovoj oblasti dođe do trenutnog pada tražnje i smanjenja broja zaposlenih.\nBavljenje tom vrstom projekata me je kandidovalo za, sada u krizi, vrlo aktuelnu temu: upravljanje kolateralima. Bilo da je reč o proceni vrednosti kolaterala, uspostavljanju založnog prava ili monitoringu polisa osiguranja, privreda i finansijski sektor bi trebalo da imaju isti cilj: stabilan i predvidiv privredni ambijent i fer tržišnu utakmicu.\nPetar Tomić je diplomirao 2005. godine na Ekonomskom fakultetu u Beogradu. U Erste Banci je proveo 10 godina, gradeći karijeru u oblasti kreditnog rizika do pozicije direktora Direkcije upravljanje rizicima pravnih lica. Nakon Erste banke karijeru je nastavio u Valor Akademiji doo Beograd kao trener i konsultant. Tokom rada se specijalizovao za kreditne rizike i postao član u organizaciji PRMIA (Professional Risk Managers' International Association).


Kod nas se „neguje” neuplaćivanje doprinosa - PKS-RPK Novi Sad\nInicijativa profesora Stamenkovića nije ništa drugo do uvođenje principa koji postoji u većini evropskih država u kojima jednostavno ne može da se dogodi da poslodavci kasne sa plaćanjem doprinosa radnicima i da za to ne snose posledice, bilo kroz visoke novčane kazne, bilo kroz odlazak u zatvor. Upravo zbog rigorozne kontrole i posledice neispunjavanja zakonskih obaveza, gazde u evropskim državama sebi veoma, veoma retko dozvoljavaju da ne uplate radnicima doprinose ili ih ostave bez redovne plate.\nZa takvo kršenje propisa postoji robija\nDa i u Srbiji treba krenuti evropskim putem slaže se i Ranka Savić, predsednica Asocijacije slobodnih i nezavisnih sindikata Srbije, koja ističe da Krivičnim zakonikom mora biti propisana zatvorska kazna, i to od pet godina za nesavesne poslodavce koje ne plaćaju zarade i doprinose zaposlenima.\nSrbija je jedna od retkih država u kojoj poslodavci mogu da ne uplaćuju poreze i doprinose, ali i plate zaposlenima, i da za to ne odgovaraju. Zemlje EU su problem rešile upravo zatvorskom kaznom, na primer Nemačka, koja predviđa kaznu od pet godina zatvora – ocenjuje Savić, dodajući da teret gazdinog nemara i bezobrazluka plaćaju poreski obveznici koji socijalni mir isplaćuju iz budžeta.\nNemačka predviđa kaznu od pet godina zatvora za ne plaćanje poreza i doprinosa\nOna iznosi procenu da u Srbiji između 300 i 320 hiljada radnika ne prima redovno plate, dodajući da je država za deset godina, od 2003. do 2013. godine, za povezivanje staža radnicima platila 60 milijardi dinara.\nZa profesora Zorana Stojiljkovića, predsednika UGS “Nezavisnost”, reč je o nemaru državi, koja nikada čak nije ni objavila spisak institucija, organizacija, preduzeća, privatnih ili javnih ustanova, u kojima se “neguje” praksa neuplaćivanja staža.\n“Zaposleni su tek u trenutku kada treba da počnu da prikupljaju dokumentaciju za penziju saznavali da im nisu plaćeni doprinosi za staž. To je oproban manir nezameranja, produžavanja plaćanja dubioza, pogrešnih i neproverenih subvencija prijateljima, neisplaćivanja penzija, a sve to na kraju završi kao trošak poreskih obveznika. To je nešto što, praktično, pokazuje da se kod nas javni sektor, javna svojina i javni interes tretira kao Alajbegova slama: to se može, to se sme, to se može politički pokriti”ocenio je Stojiljković.\nSve duža lista loših direktora\nU Agenciji za privredne registre od početka godine u Centralnoj evidenciji privremenih ograničenja dostupni su i podaci iz prinudne naplate Narodne banke Srbije, čime je proširena lista takozvanih loših direktora. Ova lista postoji od juna prošle godine i na početku objavljivanja imena bilo ih je svega desetak, a početkom godine bilo ih je čak 276.000. Možda se među tim direktorima nalaze i oni koji ne plaćaju poreze i doprinose, jer su podaci uneti za 58.993 domaćih i stranih pravnih i fizičkih lica koji su preuzeti iz prinudne naplate NBS.\nDragoljub Rajić iz Mreže za poslovnu podršku kaže da danas u Sribiji gotovo 60 odsto firmi u privatnom sektoru kasni sa plaćanjem zarada i doprinosa više od tri meseca . Po njegovoj oceni to je krenulo pre tri godine kada je zakonom naloženo da se doprinosi i zarade plaćaju i isto vreme.\n“Od tog trenutka firme u Srbiji kopne. Poresku upravu nažalost ne zanima ko kontroliše koju od firmi i koliko plaća doprinose. Nekada se znalo, nije bilo kašnjenja dužeg od 15 dana. To je jedan problem. Drugi problem je što država očigledno ne želi da kaže da strani investitori imaju problem i zato ćuti”, smatra Rajić.\nDa problem sa neplaćenim doprinosima već nekoliko godina postoji država jeste priznala kroz povezivanje radnog staža radnicima koje su poslodavci ostavili sa “rupama” u radnom stažu. Naime, od 1. januara 1991. do 31.decembra 2003. godine država je povezala staž za 66.163 preduzeća, odnosno za 274.000 radnika. Za to je iz državne kase izdvojeno 20,65 milijardi dinara, a povezano je oko pola miliona godina staža osiguranicima kojima nesavesni poslodavci nisu redovno uplaćivali doprinose za PIO. Ti doprinosi nikada kasnije nisu naplaćeni od poslodavaca. No, kao da je to bilo malo, država je i početkom ove godine ponovo pozvala radnike da se prijavljuju za povezivanje radnog staža, jer je prošle godine odziv bio skroman. Javilo se samo 920 radnika za koje se zna da im firma koja je bila u restruktuiranju ili stečaju, nije uplatila staž, a procene govore da takvih ima čak 13.000. Iz budžeta Srbije i ove godine obezbeđen je novac za uplatu doprinosa za penzijsko i invalidsko osiguranje za radnike u preduzećima koja su nekada bila državna ili koja su otišla u stečaj i to na najnižu mesečnu osnovicu. Uslov za povezivanje staža je da radnici odustanu od sudskih procesa protiv države.\nDakle, nisu privatne firme jedine koje ne uplaćuju doprinose za zaposlene, već to čine i državne. Kada bi država sprovodila striktnu kontrolu i kažnjavala nesavesne poslodavce morala bi onda da kažnjava i samu sebe, odnosno preduzeća kojima je ona silom prilika još uvek poslodavac. Mada je reč o preduzećima koja su u državnom vlasništvu nakon neuspelih privatizacija i od kojih su mnoga već u stečaju ili ih to čeka, ipak se tim radnicima moraju plaćati porezi i doprinosi, jer bez toga imaju rupe u radnom stažu i samim tim problem kada dođe vreme da odu u penziju.


BUKA Magazin - Politikolog Vuk Velebit za BUKU: Razbijena je iluzija da će Rusija bezuslovno podržavati Srbiju\nPolitikolog Vuk Velebit za BUKU: Razbijena je iluzija da će Rusija bezuslovno podržavati Srbiju\nDo prije samo nekoliko dana srbijanska javnost, barem ona koju nazivamo mainstream, je vjerovala da je najiskreniji prijatelj Srbije Rusija. Da je to zemlja koja će podržavati Srbiju bez obzira na posljedice i sve otežavajuće okolnosti. Tabloidi su donedavno ruskog predsjednika Vladimira Putina predstavljali kao najvećeg svjetskog zaštitnika srpskih interesa. No kako se lako postane heroj, bezrazložno, tako je Putin preko noći u očima tabloida postao neko ko je Srbima zabio nož u leđa. Mogu li diplomatski odnosi dvije bratske, kako to često čujemo, zemlje biti narušeni jer ruski predsjednik Kosovo upoređuje sa ukrajinskim pokrajinama dok se Srbija nalazi pred odlukom o sankcijama Rusiji, ali i o drugim temama bitnim za Srbiju i region razgovaramo sa Vukom Velebitom, politikologom.\nUpitan da prokomentariše izjavu ruskog predsjednika Velebit kaže da je ona dokaz da u diplomatiji prijateljstva nisu vodilja.\n“Ovakvu izjavu predsjednika Rusije tumačim gledajući koji su interesi Rusije i na koji način Rusija poziciju Kosova i kako je Kosovo dobilo nezavinost može da iskoristi za crpljenje legitimiteta za ono što se dešava danas u Ukrajini. Tako da mislim da se na taj način razbija jedna iluzija da će Rusija bezuslovno podržavati Srbiju i da Rusija to radi iz neke ljubavi prema Srbiji. Mislim da se ovde radi isključivo o interesima koji jedino postoje u međunarodnim odnosima, ne postoje nikakva uzvišena prijateljstva i uzvišene ljubavi kako se obično u Srbiji predstavljaju odnosi Srbije i Rusije”, kaže Velebit za BUKU.\nDa li nakon ovakvog stava Rusije, koja smatra da priznavanje nezavisnosti Kosova od većine zapadnih zemalja znači da se nezavisnost može priznati i dijelovima Ukrajine, možemo govoriti o prijateljstvu Rusije i Srbije, različiti su pogledi.\n“Ako pitate državne zvaničnike u Srbiji oni će vam reći da Rusija jeste prijatelj Srbije, ako pitate mene kao građanina Srbije ili kao politikologa ja Vam samo mogu reći da Srbija sa Rusijom ima diplomatske odnose kao što ima i sa svim ostalim državama. Ja mislim da u međunarodnim odnosima prijateljstva ne postoje tako da ne bih ni odnose Srbije i Rusije tumačio kroz prizmu prijateljstva”, smatra Velebit.\nAko je za Rusiju Kosovo primjer onda je pitanje da li će Rusija priznati nezavisnost ove države koja je i dalje u Ustavu Srbije dio srpske teritorije.\n“Mislim da su u ovom trenutku sve opcije otvorene i ne samo u ovom trenutku već i u nekim ranijim trenucima iz razloga što Rusija kao i svaka druga zemlja, pogotovo kao svaka druga velika sila, pre svega gleda svoje interese. Možda su se interesi Srbije i Rusije po pitanju Kosova do ovog trenutka poklapali, ali možda to više ne bude slučaj tako da bih ja to ostavio kao otvorenu opciju kao nešto što može da se desi u nekom trenutku”, kaže Velebit.\nPogotovo će to zavisiti, dodaje Velebit, od budućeg pozicioniranja Srbije u njenim odnosima sa Rusijom. Da li će Srbija uvoditi sankcije Rusiji ili neće i uopšte kakvi će biti odnosi nakon formiranja nove vlade u Srbiji.\n“To je danas najteže i najskuplje pitanje u Srbiji koliko je realno da Srbija uvede sankcije Rusiji. Mislim da Srbija kao zemlja na svjetskoj mapi nije toliko bitna u smislu šta bi značilo uvođenje sankcija Rusiji od strane Srbije. Srbija nije velika zemlja i nema ni toliko velike odnose sa Rusijom da bi te sankcije nešto promenile”, rekao je naš sagovornik.\nVelebit primjećuje da po prvi put u Srbiji dolazi do obrta u kreiranju narativa o Rusiji i o srpsko-ruskim odnosima.\n“Gde po prvi put više nemamo glorifikaciju ruskog predsednika niti Rusije već se na neki način priprema teren možda za neke postupke koje će srpske vlasti u narednim danima donositi”, rekao je Velebit.\n*Kompletan razgovor poslušajte u našem podcastu\nBUKA PORTAL · Vuk Velebit za BUKU: Razbijena je iluzija da će Rusija bezuslovno podržavati Srbiju


Izrael deportuje pro-palestinske ativiste\nIIzraelska policija uklanja pro-palestinskog aktivistu tokom manjih demonstracija na terminalu međunarodnog aerodroma "Ben Gurion" blizu Tel Aviva\nIzrael se sprema da deportuje više od 120 pro-palestinskih ekstremista, koji su privedeni na međunardonom aerodromu u blizini tel Aviva.\nZvaničnici su saopštili da su vlasti smestile aktiviste u pritvor, gde čekaju deportaciju. Aktivisti su poslednjih dana stizali letovima iz raznih delova Evrope, s namerom da iskažu solidarnost sa Palestincima na Zapadnoj Obali.\nIzrael je već deportovao četvoro aktivista, koji su uspeli da uđu u zemlju.\nPrethodno, stotine pro-palestinskih aktivista pokušale su da organizuju humanitarnu flotilu, uprkos izraelskoj blokadi Pojasa Gaze, ali je ona zaustavljena pošto je Grčka zabranila brodovima da isplove iz njenih luka.\nU međuvremenu, stotine palestinaca i aktivista okupili su se na kontrolnom punktu Kalandija na Zapadnoj Obali. Novinska agencija "Ma'an" prenosi izjave aktivista koji kažu da je to početak serije protesta da se istakne, kako oni to nazivaju, pokušaj Izraela da izoluje Palestince na Zapadnoj Obali i u Pojasu Gaze.


Pirot dobio Centar za pomoć i podršku porodici - Pirot Plus Online\n14. oktobar 2021. 13:00 Društvo Pirot Plus Online\nU prostorijama Inkluzivnog centra u Pirotu otvoren je Centar za pomoć i podršku porodici. Otvaranje ovog centra je deo projekta koji Grad Pirot u partnerstvu sa Centrom za socijalni rad Pirot realizuje u okviru programa “Podrška Vlade Švajcarske razvoju opština kroz unapređenje dobrog upravljanja i socijalne uključenosti - Swiss PRO”.\nJovana Tončić iz Kancelarije za lokalni i ekonomski razvoj, rekla je da Centar za pomoć i podršku porodici obuhvata uvođenje savetodavno - terapeutske i socijalno - edukativne usluge u vidu pomoći pojedincima i porodicama u krizi, što će doprineti poboljšanju mentalnog zdravlja i boljem integrisanju u zajednici.\nProjekat traje deset meseci, a nakon toga, prema rečima Jovane Tončić, nastojaće da ova usluga bude održava, odnosno da Centar za socijalni rad nastavi sa pružanjem ove usluge.\nDirektorka Centra za socijalni rad Marija Vasić kaže da je ovo veoma važna institucija koja će pružati usluge socijalne zaštite, s obzirom da su stručnjaci koji rade u Centru za socijalni rad uvideli da je neophodno posebnu pažnju posvetiti porodici, održanju zdrave pordice i zdravih interaktivnih odnosa unutar porodice.\nCentar za pomoć i podršku porodici opremljen je svom neophodnom opremom, uvedena je info linija i angažovana su tri stručna lica – psiholog, pedagog i socijalni radnik.\nPsiholog Marija Minčić ovom prilikom govorila je o dosadašnjim aktivnostima Centra.\nKada radi Centar i kako zainteresovani građani mogu da se obrate navela je Anđela Ilić, socijalni radnik.\nBroj telefona Centra za pomoć i podršku porodici je 060-54-00-558\nInače, program “Podrška Vlade Švajcarske razvoju opština kroz unapređenje dobrog upravljanja i socijalne uključenosti - Swiss PRO”podržava Vlada Švajcarske u saradnji sa Vladom Srbije, a sprovodi Kancelarija Ujedinjenih nacija za projektne usluge UNOPS u partnerstvu sa Stalnom konferencijom gradova i opština.


UNS: U nedelju 18 godina od stradanja radnika RTS-a - Naslovi.net vesti\nUNS: U nedelju 18 godina od stradanja radnika RTS-a\nPre 18 godina NATO je bombardovao zgradu RTS. Poginulo je 16 radnika, a državni organi ne rade ništa kako bi svi krivci za ovaj zločin bili kažnjeni. Ovo je juče na konferenciji „Zašto?“ istakla Žanka Stojanović, majka jednog od... »\nUdruženje novinara Srbije (UNS) je podsetilo da se u nedelju, 23. aprila u 02:06 navršava 18 godina od stradanja 16 medijskih radnika u NATO bombardovanju Radio-televizije Srbije.\nUNS je konstatovao je da je bombardovanjem RTS-a 1999. godine ustanovljena praksa upotrebe vojne sile protiv medija u međunarodnim sukobima, uprkos tome što su oni civilni objekti i ne smeju biti vojni cilj. Prema navodima... »\nUNS: U nedelju 18 godina od stradanja radnika RTS-a u NATO bombardovanju\nUdruženje novinara Srbije (UNS) podsetilo je da se u nedelju, 23. aprila u 02.06 navršava 18 godina od stradanja 16 medijskih radnika u NATO bombardovanju Radio-televizije Srbije (RTS).\nTo udruženje konstatovalo je da je bombardovanjem RTS-a 1999. godine ustanovljena praksa upotrebe vojne sile protiv medija u međunarodnim sukobima, uprkos tome što su oni civilni objekti i ne smeju biti vojni cilj. Prema navodima... »\n18 Godina od stradanja radnika RTS: Nemi i svedoci i arhive\nI 18 godina od stradanja 16 radnika RTS, najbliži traže odgovore. Malinović: Nema oproštaja ako je neko pravio "naše Markale"\nPROŠLO je 18 godina otkako je, u noći između 22. i 23. aprila, u dva sata i šest minuta, u NATO bombardovanju zgrade Radio-televizije Srbije, u Aberdarevoj ulici, poginulo 16 radnika od 150 zaposlenih, koliko ih je radilo te... »\nBombardovanje zgrade RTS-a predstavlja državni zločin prema sopstvenom narodu u kom svi krivci nisu procesuirani. Za osamaest godina koliko je prošlo od tog zločina, potvrđeno je da su radnici RTS-a žrtvovani, rekla je Žanka Stojanović, majka Nebojše Stojanovića, jednog od 16 radnika javnog servisa... »


Vulin o blokadi: Kvariti svakodnevni život svojim sugrađanima, onemogućavati ih da se normalo kreću nije nešto što je politika, to je iživljavanje | 013 info\nVulin o blokadi: Kvariti svakodnevni život svojim sugrađanima, onemogućavati ih da se normalo kreću nije nešto što je politika, to je iživljavanje\n013info\tNed, 28/11/2021 - 15:00\nMinistar unutrašnjih poslova Aleksandar Vulin izjavio je danas da je Srbija demokratska zemlja u kojoj svako ima pravo da izrazi svoj protest, ali da je sprečavanje drugih građana da se slobodno kreću pokušaj izazivanja sukoba i nereda.\n„Kvariti svakodnevni život svojim sugrađanima, onemogućavati ih da se normalno kreću nije nešto što je politika, to je iživljavanje. To je pokušaj da se izazivaju sukobi i pokušaj da se prave neredi“, rekao je ministar Vulin novinarima nakon svečanog otvaranja graničnog prelaza i puštanja u rad i most „Bratoljub“, koji povezuje opštine Bratunac i Ljuboviju.\nPrema njegovim rečima, glavni razlog jučerašnjeg okupljanja bio je da se zaustavi dolazak pristalica Srpske napredne stranke u Beograd.\n„Naravno nije uspelo i nema razloga da uspe, takve stvari ne treba da se dešavaju. Sad gledam u medijima, oni koji su juče čitav dan kršili zakon sada pričaju o kršenju zakona“, rekao je ministar Vulin.\nPrecizirao je da nijedan skup nije bio odobren, da nijedan nadležni organ nije dao odgovarajuću dozvolu, postupajući apsolutno u skladu sa zakonom.\nNa nekoliko mesta, kako je ministar Vulin naveo, napadnuta je policija, a zakon se kršio svakog sekunda tokom jučerašnjeg dana, da bismo potom u pojedinim medijima slušali te iste ljude kako pričaju o nekakvom kršenju zakona.\n„Ja se nadam da će svi koji se bave politikom razumeti da između politike i kršenja zakona ne može biti znaka jednakosti“, poručio je ministar Vulin.\nsrbija ministar blokada